Αντικαπιταλιστική Ανατροπή στην Αττική: Διακήρυξη 2019 - elaliberta.gr\nΚυριακή, 14 Απριλίου 2019 15:57\nΗ Αττική πεδίο βολής του κεφαλαίου\nΗ πυρκαγιά στο Μάτι και την Κινέττα, η πλημμύρα στη Μάνδρα, η πετρελαιοκηλίδα στον Σαρωνικό από το ναυάγιο του «Αγία Ζώνη ΙΙ», η μολυσματική πυρκαγιά του εργοστασίου της “Γενικής Ανακύκλωσης” στον Ασπρόπυργο, έδειξαν με τον πιο τραγικό τρόπο το όριο του μοντέλου της “ανάπτυξης” που έχει επιβληθεί εδώ και χρόνια. Έκαναν φανερό τι ακριβώς σημαίνουν οι περικοπές δαπανών, η κατάρρευση της πολιτικής προστασίας και των κοινωνικών υποδομών, η έγκριση έργων χωρίς μέριμνα για τις περιβαλλοντικές επιπτώσεις και χωρίς σεβασμό για τη ζωή και την υγεία των κατοίκων, η προτεραιότητα στην κερδοφορία του κεφαλαίου. Η κυβέρνηση και η Περιφέρεια Αττικής, οι πολιτικές των μνημονίων και της ΕΕ, είναι υπόλογοι στη συνείδηση όλων μας για τις καταστροφές που χτύπησαν άνισα και ταξικά την Αττική.\nΗ Αττική των κινημάτων και της αλληλεγγύης\nΑπό το Δεκέμβρη του 2008, τις συγκρούσεις της Κερατέας, τις μεγάλες μάχες ενάντια στα μνημόνια, τις απεργίες και τα μπλόκα, μέχρι τις πρόσφατες απεργίες των εκπαιδευτικών, οι δρόμοι και οι πλατείες της Αττικής έχουν πολλά να διηγηθούν. Για τις απεργίες που σημάδεψαν ανεξίτηλα τον πολιτικό χάρτη. Για τις λαϊκές συνελεύσεις, την ανυπακοή στα χαράτσια, τα διόδια, το μπλοκάρισμα των πλειστηριασμών. Για τη διεκδίκηση κάθε ελεύθερου χώρου απέναντι στην επέλαση του κεφαλαίου, τις μάχες για το Πάρκο Τρίτση, το Πεδίο Άρεως, το Ελληνικό, γτο ΚΑΠΑΠΣ, του Φιλοπάππου, τον Υμηττό, το Αιγάλεω, την Πεντέλη. Για την διαφύλαξη του φυσικού περιβάλλοντος στα ρέματα, στα δάση, στις ακτές.\nΓια το αντιφασιστικό και αντιρατσιστικό κίνημα, τη σύγκρουση με τους ναζιστές υπόδικους Χρυσαυγίτες σε κάθε σχολείο και γειτονιά. Για τις κινήσεις αλληλεγγύης στους πρόσφυγες και τους μετανάστες. Για τις εργατικές λέσχες, τα κοινωνικά ιατρεία και φαρμακεία, για την οργάνωση της αλληλεγγύης στις γειτονιές ενάντια στην αποξένωση και τον ατομισμό. Για τη διεκδίκηση των δικαιωμάτων όλων των καταπιεσμένων, των γυναικών, των lgbtqi ατόμων και όσων θέλουν να γίνουν ορατοί και ορατές. Για τα αυτοσχέδια γλέντια στο δρόμο, για την κατάληψη του “Εμπρός”, για τα γκράφιτι και την παραγωγή συλλογικής τέχνης και πολιτισμού.\nΠεριφερειακή Διοίκηση Δούρου: ο πιο καλός μαθητής των Μνημονίων\nΠολύ πριν ο ΣΥΡΙΖΑ μεταλλαχθεί ως κυβέρνηση στον πιο πιστό υπηρέτη των μνημονίων, τον δρόμο είχε δείξει η Περιφερειακή Διοίκηση της Ρ. Δούρου. Η τότε τάχα “αντιμνημονιακή” Διοίκηση, που εξελέγη εκμεταλλευόμενη τα κινήματα ενάντια στα μνημόνια και τις αγωνίες του κόσμου της Αττικής, την επομένη της εκλογής της συνέχισε την πολιτική του Γ. Σγουρού, που ο ίδιος ο κόσμος είχε πετάξει στα αζήτητα!\nΗ Διοίκηση της “Δυναμης Ζωής” εξυπηρέτησε με υποδειγματικό τρόπο την πολιτική της φτώχειας, της υποβάθμισης των δημόσιων υποδομών και του ξεπουλήματος του δημόσιου πλούτου και έγινε ο καλύτερος διακινητής των συμφερόντων του κεφαλαίου στην Αττική: Προχώρησε πρώτη στις ιδιωτικοποιήσεις, εγκρίνινοντας ήδη από την άνοικη του 2015 την ιδιωτικοποίηση των Αστεριών Γλυφάδας. Συναίνεσε σιωπηλά στην ιδιωτικοποίηση του Αστέρα Βουλιαγμένης, του ΟΛΠ, του Ιπποδρόμου στο Μαρκόπουλο, του πρώην Κέντρου Τύπου στο Μαρούσι. Χάρισε εκατομμύρια σε ιδιωτική εταιρεία για να φτιάξει γήπεδο στη Νέα Φιλαδέλφεια και εκατομμύρια στο Ίδρυμα Νιάρχος για να μετατρέψει το Φάληρο σε περιβάλλοντα χώρο του ιδιωτικού Ιδρύματος. Διαιώνισε τη λειτουργία της χωματερής της Φυλής και χρηματοδότησε την κατασκευή χωματερής στο Γραμματικό, αδιαφορώντας για την υγεία των κατοίκων και για τις προεκλογικές υποσχέσεις για την διαλογή στην πηγή και την ανακύκλωση. Επέτρεψε την πολεοδόμηση του Ελληνικού, ανοίγοντας τον δρόμο στην τσιμεντοποίηση και τη μετατροπή σε περοχή καζίνο ενός ελεύθερου χώρου που θα μπορούσε να γίνει μητροπολιτικό πάρκο υψηλού πρασίνου για όλη την Αττική. Συνέχισε την πολιτική της τσιμεντοποίησης των ρεμάτων, βαφτίζοντάς τα αντιπλημμυρικά έργα. Ενέκρινε περιβαλλοντικές μελέτες τρυπογόνων εργοστασίων, δεν ενδιαφέρθηκε ποτέ ουσιαστικά για το περιβάλλον της Αττικής και θυμήθηκε να μιλήσιε για την κλιματική αλλαγή μόνο όταν ήταν να βγάλει από πάνω της τις ευθύνες της για την εκατόμβη των νεκρών από την πλημμύρα στη Μάνδρα και τη φονική πυρκαγιά στο Μάτι!\nΗ Περιφέρεια Αττικής παραχώρησε πρώτη τα αποθεματικά της στην ΤτΕ για να πληρωθούν οι δανειστές. Δέχτηκε τους “πλεονασματικούς προϋπολογισμούς” του Οικονομικού Παρατηρητηρίου των ΟΤΑ και μηδένισε τις κοινωνικές δαπάνες στον προϋπολογισμό της, επιτυγχάνοντας τεράστιο «πλεόνασμα απραξίας» σε όσα πραγματικά χρειάζονται οι κάτοικοι της Αττικής. Οι πρώιμες υποσχέσεις της περιφερειακής αρχής για άμεση επανασύνδεση της παροχής του ηλεκτρικού ρεύματος στα νοικοκυριά στα οποία έχει γίνει διακοπή, λόγω αδυναμίας πληρωμής του λογαριασμού, ρευστοποιήθηκαν σε μια ετήσια επιδοματική παροχή 100 ευρώ (!) και με προϋποθέσεις που αποκλείουν τα περισσότερα από τα 55.000 νοικοκυριά της Αττικής που αδυνατούν να πληρώσουν οφειλές χιλίων και πλέον ευρώ.\nΗ περιφερειακή αρχή της Ρ. Δούρου αμέσως μετά την εκλογή της απέδειξε ότι οι συμμαχίες που την ενδιέφεραν ήταν αυτές με το μεγάλο κεφάλαιο, τους εργολάβους, τους επιχειρηματίες και τους αξιωματούχους της ΕΕ κι όχι με τους κατοίκους της Αττικής. Έμπρακτα απέδειξε ότι οι “αντιμνημονιακές” κορώνες που δεν συνοδεύονταν από καμιά διάθεση σύγκρουσης με τις πολιτικές της ΕΕ, του ΔΝΤ, των μνημονίων, από καμιά διάθεση αντιπαράθεσης με τις επιλογές του κεφαλαίου, θα κατέληγαν στην λυσσαλέα υπεράσπιση των ίδιων πολιτικών φτώχειας, λιτότητας και καταστολής που υποτίθεται ότι πριν αντιμάχονταν.\nΣήμερα ζητά πάλι την ψήφο των πολιτών της Αττικής, συναγωνιζόμενη με τον Γ. Πατούλη (ΝΔ) και τον Γ. Σγουρό (ΚΙΝΑΛ) για το ποιος θα είανι πιο πιστός εφαρμοστής των μνημονιακών πολιτικών, των περικοπών των κοινωνικών δαπανών, της “απορρόφησης” ευρωπαϊκών κονδυλίων για την επέκταση της ελαστικής εργασίας, την τσιμεντοποίηση και την εξυπηρέτηση του κεφαλαίου στην Αττική. Οι τσακωμοί τους είναι εικονικοί, όχι μόνο γιατί συμφωνούν στη βασική πολιτική που θα ακολουθήσουν, αλλά γιατί γνωρίζουν καλά ότι την επομένη των περιφερειακών εκλογών θα βρεθούν να συμμαχούν μεταξύ τους, με βάση τα όσα προβλέπει ο “Κλεισθένης”.\nΔημοκρατία ανάπηρη πάλι μας τάζουν...\nΟ “Κλεισθένης” παρουσιάστηκε από την κυβέρνηση ΣΥΡΙΖΑ ως αναβάθμιση της δημοκρατικής λειτουργίας και εισαγωγή της «απλής αναλογικής», ενώ στην πραγματικότητα ενισχύει τον συγκεντρωτισμό, με συγκέντρωση εξουσιών στον Περιφερειάρχη και τον Δήμαρχο, και επιβάλλει τις συμμαχίες μεταξύ παρατάξεων και τις “μεταγραφές” συμβούλων, με μοναδικό κριτήριο την επιδίωξη ευρύτερων συναινέσεων για την προώθηση της κυρίαρχης πολιτικής.\nΗ πολιτική της κυβέρνησης, όσον αφορά τους οικονομικούς πόρους για τη λειτουργία του τοπικού κράτους εντάσσεται στο πλαίσιο της «δημοσιονομικής προσαρμογής» των μηδενικών ελλειμμάτων και των ισοσκελισμένων ή/και πλεονασματικών κρατικών προϋπολογισμών που ισχύει για όλες τις χώρες-μέλη της Ε.Ε. Το σύνολο των αντιλαϊκών, αντιδραστικών ρυθμίσεων δεν είναι ευκαιριακό, δεν τελειώνει με την δήθεν «έξοδο από τα μνημόνια» αλλά είναι η πιστή εφαρμογή του θα ελέγχεται από ΕΕ – ΕΚΤ – ΔΝΤ, σε καθεστώς επιτροπείας, μέχρι το 2060, όπως έχει ήδη συμφωνήσει η κυβέρνηση ΣΥΡΙΖΑ και αποδέχονται όλα τα κόμματα του μνημονιακού τόξου.\nΚεντρικός πυρήνας αυτής της πολιτικής είναι η μείωση των επιχορηγήσεων που καταβάλλει το κεντρικό κράτος σε δήμους και περιφέρειες. Οι δομές του τοπικού κράτους προσπαθούν να αντλήσουν τα κύρια έσοδά τους από τις τσέπες των δημοτών (“ανταποδοτικότητα”). Με τη μείωση της κρατικής χρηματοδότησης, σχεδόν αποκλειστική πηγή χρηματοδότησης για την υλοποίηση δημόσιων έργων είναι πλέον τα ΕΣΠΑ, απόλυτα συνδεδεμένα με τις προτεραιότητες της Ευρωπαϊκής Ένωσης. Κρίσιμες και αναγκαίες κοινωνικές υπηρεσίες όπως η προσχολική αγωγή και η βοήθεια στο σπίτι για τους ανθρώπους της τρίτης ηλικίας στηρίζονται και εξαρτώνται από τη χρηματοδότηση και το σχεδιασμό του ΕΣΠΑ.\nΤο τοπικό κράτος διευκολύνει τη λειτουργία και τη δραστηριότητα του ιδιωτικού κεφαλαίου και επιβάλλει τις προτεραιότητές του: η «απελευθέρωση» της ενέργειας και η προώθηση των ΑΠΕ, η διαχείριση των απορριμμάτων, ο έλεγχος της αγροτικής παραγωγής, η παραχώρηση ακινήτων και υποδομών, φυσικών πόρων, μεταφορών, και δημοτικής γης για αξιοποίηση από το τουριστικό και άλλο κεφάλαιο μπαίνουν σε προτεραιότητα, όπως η παραχώρηση «ακάλυπτων εκτάσεων» και χωρίς αναφορά στις χρήσεις γης που επιτρέπονται για 99 χρόνια!\nΗ κοινωνική πολιτική που ασκείται στο περιφερειακό και τοπικό επίπεδο αφήνει ακάλυπτες τις βασικότερες των αναγκών των εργατικών στρωμάτων, αφού συρρικνώνονται ή καταργούνται δομές ή υπηρεσίες όπως είναι βρεφονηπιακοί και παιδικοί σταθμοί, τα δημοτικά ιατρεία, τα ΚΑΠΗ, το πρόγραμμα «βοήθεια στο σπίτι», τα κέντρα δημιουργικής απασχόλησης, τα δωρεάν προγράμματα μαζικού αθλητισμού, τα δημοτικά ωδεία και άλλες πολιτιστικές δομές. Σε πολλές περιπτώσεις κοινωνικές υπηρεσίες υποκαθίστανται από ευκαιριακές δομές, οι οποίες παρέχουν ανεπαρκή στήριξη και αναζητούν πόρους σε χορηγούς, στην ιδιωτική πρωτοβουλία και την εθελοντική εργασία. Οι όποιες παροχές περιορίζονται προς τις εντελώς αδύναμες οικονομικά κατηγορίες της «ακραίας φτώχειας», μέσω των «προγραμμάτων αλληλεγγύης».\nΔΕΝ ΥΠΑΡΧΕΙ ΚΑΜΙΑ ΕΝΑΛΛΑΚΤΙΚΗ ΜΕ ΕΕ, ΜΝΗΜΟΝΙΑ, ΟΙΚΟΝΟΜΙΚΟ ΠΑΡΑΤΗΡΗΤΗΡΙΟ, ΕΠΙΤΡΟΠΕΙΑ\nΗ κυβέρνηση ΣΥΡΙΖΑ και όλες οι δυνάμεις του αστικού πολιτικού συστήματος, οι δυνάμεις του κεφαλαίου και της ΕΕ, και οι παρατάξεις τους στους Δήμους και τις Περιφέρειες συνομολογούν το «μνημονιακό κεκτημένο», τις συμφωνίες και τις δεσμεύσεις με τους θεσμούς, τη διατήρηση του αντεργατικού και ταξικού νομικού πλαισίου που δημιουργήθηκε όλα αυτά τα χρόνια. Οι διαφορές μεταξύ τους είναι παραλλαγές της ίδιας συνταγής, κι ας συναγωνίζονται στο ποιος θα καλλιεργήσει τη λογική του «μικρότερου κακού» και της «καλύτερης διαχείρισης».\nΠλατιά κομμάτια των εργαζομένων ζουν σε οριακές συνθήκες, η «μείωση της ανεργίας» που διαφημίζουν οφείλεται στη συνεχή αιμορραγία της μετανάστευσης της νεολαίας, τη μερική απασχόληση και την ωρομισθία. Η παραμονή στη θηλιά του χρέους, της ΕΕ και του ευρώ, ισοδυναμεί με την επιλογή να ξεπεραστεί η καπιταλιστική κρίση μέσα από την κοινωνική καταστροφή των εργαζόμενων. Η ΕΕ και οι πολιτικές δεν είναι «εγγύηση σταθερότητας» αλλά παράγοντας φτωχοποίησης και εξαθλίωσης.\nΕμείς λέμε ότι η μεγαλύτερη καταστροφή θα είναι να παραμείνουμε στην ΕΕ και στο ευρώ. Σήμερα, αντιμέτωποι με όλη τη μέχρι τώρα εμπειρία των μνημονίων και των πολιτικών των ΕΕ-ΔΝΤ-ΕΚΤ, μπορούμε να χαράξουμε έναν άλλο δρόμο: το δρόμο της αντικαπιταλιστικής ανατροπής της επίθεσης, ένα δρόμο ανατροπής και ελπίδας. Προϋπόθεση για αυτό είναι ένα πρόγραμμα καθημερινού αγώνα για την επιβίωση αλλά και την ουσιαστική βελτίωση των όρων οικονομικής και κοινωνικής ζωής των εργαζομένων, του λαού και της νεολαίας.\nΜε τον ρεαλισμό των αναγκών μας, απέναντι στις πολιτικές του κεφαλαίου, ΣΤΗΝ ΑΤΤΙΚΗ ΕΧΟΥΜΕ ΖΩΗ\nΑπό το 2010 που δραστηριοποιείται η Αντικαπιταλιστική Ανατροπή στην Αττική, βρεθήκαμε σε κάθε μεγαλη και μικρή μάχη, μέσα και έξω από το Περιφερειακό Συμβούλιο. Η παρέμβαση μας στο περιφερειακό συμβούλιο έχει σκοπό να φέρει μέσα σε αυτό τους φυσικούς φορείς και τα αιτήματα των αγώνων και των κινημάτων των κατοίκων, εργαζομένων, ανέργων, νεολαίων της Αττικής. Είχε σκοπό να αποκαλύψει τους σχεδιασμούς του κεφαλαίου στην Αττική και του πώς η περιφερειακή αρχή προσπαθούσε να τους περάσει μέσα από τις αποφάσεις του Περιφερειακού Συμβουλίου, οπλίζοντας τα κινήματα με γνώση και επιχειρήματα. Βρεθήκαμε απέναντι όχι μόνο στις πολιτικές που υλοποίησαν οι μνημονιακές αρχές του Γ. Σγουρού και της Ρ. Δούρου, αλλά απέναντι και στα επιχειρηματικά συμφέροντα που τους σπονσοράρουν: τον Λάτση, τον Μαρινάκη, τον Μελισσανίδη, την COSCO.\nΜε επίγνωση ότι μόνο τα κινήματα μπορούν να επιβάλλουν το να πάμε αλλιώς, το να σταματήσουμε τα σχέδια του κεφαλαίου:\nΤην τσιμεντοποίηση όλου του λεκανοπέδιου, με άμεσες επιπτώσεις στα δάση, τις παραλίες, τα ρέματα, τη βιοποικιλότητα. Η Πεντέλη, η Πάρνηθα, ο Υμηττός, το όρος Αιγάλεω, το Ποικίλο Όρος, το Εθνικό Πάρκο Σχοινιά-Μαραθώνα και ο Εθνικός Δρυμός Σουνίου απειλούνται από την επέκταση χρήσεων και τις καταπατήσεις.\nΤην εκχώρηση σταδιακά όλου του παραλιακού μετώπου της Αττικής στο κεφάλαιο: Η περιοχή από τον Πειραιά ως την Σαλαμίνα έχει εκχωρηθεί στην COSCO, ενώ ήδη έχουν ετοιμάσει το αναπτυξιακό σχέδιο (master plan) σχετικά με την επέκταση της ζώνης του Λιμανιού του Πειραιά. Με fast track διαδικασίες, τα επιχειρηματικά σχέδια αναγορεύονται σε «εθνικό στόχο», μετατρέποντας ολόκληρο το παραλιακό μέτωπο, από το Φάληρο ως το Λαύριο, σε μία ατελείωτη επιχειρηματική ζώνη, με κέντρα διασκέδασης, μαρίνες και ξενοδοχειακά και τουριστικά συγκροτήματα.\nΤην ταξική υποβάθμιση της Δυτικής Αττικής, με τις ανεξέλεγκτες ρυπογόνες βιομηχανικές χρήσεις και με τη λειτουργία της χωματερής στη Φυλή.\nΤην παράδοση της Ανατολικής Αττικής στην ανεξέλεγκτη δόμηση, χωρίς στοιχειώδεις δημόσιες υποδομές (όπως η αποχέτευση!), και με εξαφάνιση της γεωργίας και της αμπελοκαλλιέργειας.\nΤην εμπορευματοποίηση κάθε ελεύθερου χώρου: Από το Πεδίο του Άρεως μέχρι το Άλσος Τρίτση, από το Σκοπευτήριο της Καισαριανής μέχρι τα Λιπάσματα Δραπετσώνας, από το λόφο Φιλοπάππου μέχρι το άλσος στο Γουδή, αλλά ακόμη και στις παιδικές χαρές, ιδιωτικά κεφάλαια διεκδικούν τον περιορισμό και την καταπάτηση των ελεύθερων χώρων, ή τη χρησιμοποίησή τους με στόχο την κερδοφορία.\nΤις πολιτικές της φτώχειας, της λιτότητας και του κοινωνικού αποκλεισμού που έχουν ως αποτέλεσμα χιλιάδες άνεργους, άστεγους, ημιαπασχολούμενους, χωρίς κοινωνική πρόνοια και φροντίδα.\nΤις πολιτικές της καταστολής που έχουν μετατρέψει το κέντρο της Αθήνας σε σιδερόφραχτη ζώνη, στις «πολιτικές καμίας ανοχής» που προσπαθούν να κρύψουν τους πιο φτωχούς και κοινωνικά αποκλεισμένους από τη βιτρίνα της πόλης, ενώ οι πιάτσες των ναρκωτικών, της πορνείας και της «προστασίας» καλά κρατούν με την ανοιχτή ανοχή της αστυνομίας.\nΤις αντιμεταναστευτικές πολιτικές που έχουν μετατρέψει ολόκληρες περιοχές της Αττικής σε στρατόπεδα συγκέντρωσης για πρόσφυγες και μετανάστες.\nΤην εξαφάνιση της γειτονιάς με τις πολιτικές των «αναπλάσεων» και το AirBnB που εκτοξεύουν τις τιμές και έχουν προκαλέσει κρίση στέγης στο κέντρο της Αθήνας και την επίθεση στη λαϊκή κατοικία, με την πολιτική φορολογίας στα ακίνητα, τις ηλεκτρονικές κατασχέσεις και τους μαζικούς ηλεκτρονικούς πλειστηριασμούς.\nΤην «ένταξη» του εμπορευματοποιημένου πολιτισμού και της αναψυχής στις υπεραγορές και την πολιτική των μεγάλων ιδρυμάτων (Ωνάσειο, Ίδρυμα Σταύρος Νιάρχος) και την παράδοση των χώρων αθλητισμού στις ιδιωτικές ΠΑΕ.\nΗ αντίθεσή μας σε όλα τα παραπάνω διατυπώνεται από τη σκοπιά ενός άλλου, συνολικά διαφορετικού τρόπου οργάνωσης της ζωής μας, ως εργαζόμενων και ως κατοίκων. Ενός τρόπου θα αντιπαραθέτει στον πολιτικό λόγο «των δημοσιονομικών ελλειμμάτων», του χρέους, της ορθολογικής διαχείρισης στα πλαίσια του δήθεν εφικτού, τη θαρρετή διεκδίκηση των σύγχρονων κοινωνικών και εργατικών δικαιωμάτων, την λαϊκή απαιτητικότητα να ικανοποιηθούν εδώ και τώρα οι ανάγκες μας. Αγωνιζόμαστε για ένα άλλο τρόπο αυτοδιεύθυνσης της κοινωνίας: Με λαϊκές συνελεύσεις, με κατοχύρωση του λαϊκού και εργατικού ελέγχου στο σχεδιασμό και την υλοποίηση, με ανακλητότητα των οργάνων της τοπικής διοίκησης από το μαζικό κίνημα και τους συλλογικούς φορείς του. Πρώτα από όλα το κάνουμε πράξη μέσα στις ίδιες τις δημοκρατικές διαδικασίες της Αντικαπιταλιστικής Ανατροπής στην Αττική: με τη λειτουργία μέσω συνελεύσεων, με την εναλλαγή στην εκπροσώπηση στο Περιφερειακό Συμβούλιο, με υποψηφίους που είναι ενεργά μέλη των κινημάτων και όχι “επαγγελματίες” της πολιτικής.\nΑπευθυνόμαστε πρώτα από όλα σε όλες τις αγωνίστριες και τους αγωνιστές του εργατικού και του νεολαιίστικου κινήματος και των κινημάτων πόλης-γειτονιάς, με τους οποίους βρεθήκαμε μαζί στους αγώνες μέσα κι έξω από το περιφερειακό συμβούλιο.\nΑπευθυνόμαστε σε όλους τους κατοίκους της Αττικής που πλήττονται από την πολιτική των μνημονίων και της διαρκούς επιτροπείας και καταλαβαίνουν ότι μια άλλη «διαχείριση» της ίδιας φτώχειας δεν τους χωράει, σε εκείνους κι εκείνες που καταλαβαίνουν ότι είναι αναγκαίο να πάρουμε την κατάσταση στα δικά μας χέρια, σε όλους όσοι δεν αρκούνται στα ψίχουλα των επιδομάτων ανεργίας, των προνοιακών παροχών για την ανακούφιση της ακραίας φτώχειας, της μετατροπής των εργαζόμενων σε «ωφελούμενους».\nΑπευθυνόμαστε σε όλους όσους συνειδητοποιούν την ανάγκη για μια Αριστερά πραγματική δύναμη αυτοοργάνωσης, ρήξης και ανατροπής, αντίπαλο δέος στο σύστημα της εκμετάλλευσης και της καταπίεσης.\nΣε όλους και όλες τους παραπάνω απευθύνουμε κάλεσμα ενότητας, συστράτευσης και ένταξης στη συλλογική προσπάθεια. Τους καλούμε να συνδιαμορφώσουμε τη δράση και την παρουσία της μαχόμενης αντιδιαχειριστικής αριστεράς στην Αττική, πριν και μετά τις περιφερειακές εκλογές.\nΓιατί δεν μπορούμε να αφήσουμε να κυριαρχήσει η απελπισία, ο κοινωνικός κανιβαλισμός, ο «ρεαλισμός» της πολιτικής τους που πετάει στο περιθώριο της φτώχειας και της έλλειψης προοπτικής το μεγαλύτερο κομμάτι της κοινωνίας και τη νεολαία. Γιατί χρωστάμε σε εμάς και τις μέλλουσες γενιές, αλλά και σε όσους αγωνίστηκαν πριν από εμάς, ένα κόσμο ελπίδας.\nΣτις 26 Μάη στηρίζουμε - ψηφίζουμε\nΠΟΛΙΤΙΚΟ ΚΑΙ ΔΙΕΚΔΙΚΗΤΙΚΟ ΠΛΑΙΣΙΟ\nΓια να σταματήσει η Αττική να είναι το βομβαρδισμένο τοπίο των μνημονιακών πολιτικών, για να ξαναγίνει η Αττική του συλλογικού αγώνα, για ένα καλύτερο αύριο:\nΑπόκρουση και ανατροπή της αντεργατικής - αντιλαϊκής πολιτικής που εφαρμόζει η συγκυβέρνηση ΣΥΡΙΖΑ και κάθε κυβέρνηση που θα κινείται στην ίδια κατεύθυνση.\nΑυξήσεις σε μισθούς-συντάξεις, μείωση του χρόνου εργασίας και ριζική αναδιανομή εισοδήματος και πλούτου υπέρ των εργαζομένων και των φτωχών.\nΜόνιμη και σταθερή εργασία, με επαρκή μισθό για τις σύγχρονες λαϊκές ανάγκες, με πλήρη ασφάλιση και ιατροφαρμακευτική περίθαλψη, με παροχή δωρεάν κοινωνικών αγαθών (παιδεία, πολιτισμός, αθλητισμός, αναψυχή, περιβάλλον). Αύξηση του επιδόματος ανεργίας.\nΕξασφάλιση της εργατικής και λαϊκής κατοικίας, απαγόρευση των πλειστηριασμών πρώτης κατοικίας και των κατασχέσεων σε μισθούς, συντάξεις και καταθέσεις των εργαζομένων και του λαού. Απαγόρευση της διακοπής ρεύματος και νερού για χρέη σε ΔΕΗ και ΕΥΔΑΠ για τα νοικοκυριά.\nΚατάργηση όλων των μνημονιακών νόμων και των δανειακών συμβάσεων.\nΈξοδος από την Ε.Ε. και το ευρώ για κατάκτηση και διεύρυνση της εργατικής λαϊκής κυριαρχίας και του δικαιώματος του λαού να αποφασίζει για την τύχη του.\nΔιαγραφή του δημόσιου χρέους με άμεση στάση πληρωμών στους πιστωτές. Με διαγραφή ιδιωτικών χρεών για τις εργατικές-λαϊκές οικογένειες και τους ανέργους.\nΕθνικοποίηση των τραπεζών και των μεγάλων επιχειρήσεων, με εργατικό - λαϊκό έλεγχο και χωρίς αποζημίωση, συμπεριλαμβανομένων και αυτών που κλείνουν και απολύουν.\nΥπεράσπιση των συλλογικών παραγωγικών δυνατοτήτων, για να μείνουν ανοιχτές επιχειρήσεις και εργοστάσια με εργατικό έλεγχο, για να καλλιεργηθεί η γη από τη μικρή και φτωχή αγροτιά και για να ζήσουν τα αυτοαπασχολούμενα λαϊκά στρώματα με τους συνεταιρισμούς τους.\nΑνατροπή της αντιδημοκρατικής πολιτικής της βίας και της καταστολής με δημοκρατικές κατακτήσεις υπέρ των εργαζομένων και του λαού.\nΈξοδος από το ΝΑΤΟ, κλείσιμο των βάσεων, καταδίκη και άρνηση συμμετοχής στις ιμπεριαλιστικές εκστρατείες σε όλο τον κόσμο. Αποτροπή της απειλής ιμπεριαλιστικού πολέμου στην περιοχή μας, διάλυση του άξονα Ελλάδας-ΗΠΑ-Κύπρου-Ισραήλ.\nΠάλη ενάντια στη φασιστική απειλή, τον εθνικισμό και το ρατσισμό. Να καταδικαστεί τελεσίδικα η δολοφονική συμμορία της Χρυσής Αυγής.\nΚοινωνική πρόνοια, δικαιώματα και ισότιμη ένταξη για όλες τις ευάλωτες ομάδες πληθυσμού και τους/τις αποκλεισμένους-ες: άτομα με αναπηρία, κακοποιημένες γυναίκες, παιδιά, τοξικοεξαρτημένους-ες.\nΥπεράσπιση και νομιμοποίηση των μεταναστών-στριών, απόδοση της ιθαγένειας στα παιδιά τους και κατοχύρωση των δικαιωμάτων των προσφύγων του πολέμου και της φτώχειας.\nΥπεράσπιση και διεύρυνση των νομικών, κοινωνικών και πολιτικών δικαιωμάτων όσων υφίστανται διακρίσεις λόγω φύλου ή σεξουαλικού προσανατολισμού.\nΜόνο με αγώνες και κινήματα μπορούμε να πετύχουμε\nΝα καταργηθεί ο «Κλεισθένης Ι» (κι όλες οι προηγούμενες αντιδραστικές «μεταρρυθμίσεις» των ΟΤΑ) και το Παρατηρητήριο Οικονομικής Αυτοτέλειας των ΟΤΑ.\nΝα καταργηθούν τα δημοτικά τέλη και οι φόροι για την κατοικία των λαϊκών νοικοκυριών. Όχι στους δήμους-φορομπήχτες με το δημότη-πελάτη. Όχι στη λειτουργία με ιδιωτικοοικονομικά κριτήρια. Καμία ανταποδοτικότητα στην παροχή υπηρεσιών από τους ΟΤΑ.\nΝα χρηματοδοτούνται οι δήμοι από το κράτος με τη φορολόγηση του κεφαλαίου. Όχι στη μείωση των ΚΑΠ και ΣΑΤΑ. Να αποδοθούν όλοι οι παρακρατηθέντες πόροι.\nΝα καταργηθούν τα προγράμματα ΟΑΕΔ-ΕΣΠΑ και κάθε μορφή ελαστικής εργασίας. Να μη γίνει καμιά απόλυση και καμία ανάθεση κοινωνικών υπηρεσιών σε ΜΚΟ και ΚΟΙΝΣΕΠ. Να γίνονται προσλήψεις μόνιμου προσωπικού για όλες τις κενές θέσεις των δήμων και περιφερειών και να τηρούνται οι κανόνες υγιεινής και ασφάλειας στους χώρους εργασίας και η εργασία βάση της ειδικότητας πρόσληψης.\nΓια ένα ανθρώπινο περιβάλλον στην Αττική Για να προστατευθεί το φυσικό περιβάλλον και η δημόσια υγεία των πολιτών της.\nΓια τη διαχείριση των απορριμμάτων.\nΝα καταργηθούν οι ΧΥΤΑ. Όχι στην καύση των απορριμμάτων. Να μην περάσουν οι περιφερειακοί σχεδιασμοί με δημιουργία μεγάλων ιδιωτικών μονάδων και αναπαραγωγή του αίσχους των χωματερών (όπως αυτές στη Φυλή και το Γραμματικό, αλλά και τα σχέδια για την Κερατέα).\nΕπανασχεδιασμός για τη συλλογή, τη διαχείριση και τη διάθεση/απόθεση των απορριμμάτων, που θα ξεκινά από το να μην παράγεται και απορρίπτεται μεγάλη ποσότητα άχρηστων συσκευασιών. Διαλογή στην πηγή, ανακύκλωση, κομποστοποίηση, επαναχρησιμοποίηση για την αποτελεσματική μείωση των απορριμμάτων. Να λειτουργήσουν σωστά από τις περιφέρειες και τους δήμους, να επεκταθούν και να βελτιωθούν τα προγράμματα ανακύκλωσης, ώστε να γίνουν εύχρηστα για τους κατοίκους και αποτελεσματικά με κριτήριο την προστασία του περιβάλλοντος.\nΚαμιά εμπλοκή του ιδιωτικού κεφαλαίου στην αποκομιδή μεταφορά και διάθεση των απορριμμάτων. Πέρασμα στο Δημόσιο όλων των συστημάτων ανακύκλωσης.\nΑυξημένα μέτρα πολιτικής προστασίας, αντιπλημμυρικά έργα με σχεδιασμό που να ακολουθεί τη φυσική αντιπλημμυρική προστασία. Να προστατευτούν τα ρέματα από την τσιμεντοποίηση και την καταπάτηση. Έργα υποδομών για αποχέτευση, απορροή όμβριών.\nΑντισεισμική θωράκιση και προστασία σε όλη την Αττική.\nΠρόληψη και πυροπροστασία, έργα συντήρησης του δασικού οδικού δικτύου και των αντιπυρικών ζωνών, προσλήψεις προσωπικού και αγορά/εκσυγχρονισμός οχημάτων και μέσων πυρόσβεσης.\nΝα καταργηθούν όλοι οι μνημονιακοί, περιβαλλοντοκτόνοι και καταστροφικοί νόμοι και ρυθμίσεις.\nΝα εφαρμοστούν κανόνες για την εγκατάσταση των σταθμών εκπομπών (κεραιών) των εταιρειών κινητής τηλεφωνίας και τα όρια εκπομπών. Να γίνουν Μελέτες Περιβαλλοντικών Επιπτώσεων και να τηρούνται οι αποστάσεις εγκατάστασης από τους χώρους που χρήζουν ιδιαίτερης προστασίας (σχολεία, παιδικοί σταθμοί, νοσοκομεία, κατοικίες).\nΝα περιοριστεί η χρήση των πεπερασμένων ενεργειακών πόρων (πετρέλαιο, λιθάνθρακας, αέριο)\nΝα καλυφθούν οι ενεργειακές ανάγκες (παροχή ηλεκτρικού ρεύματος, θέρμανσης) με σεβασμό στον άνθρωπο και το περιβάλλον και με γνώμονα την αμφισβήτηση του καταναλωτικού μοντέλου, της ενεργοβόρου καπιταλιστικής ανάπτυξης και του καπιταλιστικού τρόπου παραγωγής.\nΌχι στις εξορύξεις και τους κινδύνους που επιφέρουν με τους οικονομικούς ανταγωνισμούς πολυεθνικών εταιρειών και κρατών, αλλά και στην οικολογική και τεκτονική ισορροπία.\nΝα σταματήσουν οι μπίζνες της «πράσινης οικονομίας» με τις ανανεώσιμες πηγές ενέργειας (υδροηλεκτρικά, φωτοβολταϊκά, ανεμογεννήτριες κ.λπ.) που αποβλέπουν στην πλήρη ιδιωτικοποίηση της ενέργειας, την κερδοφορία των ιδιωτών και καταστρέφουν το φυσικό περιβάλλον, προκαλώντας ανεπανόρθωτες ζημιές με τα συνοδά έργα. Όχι στη μεταφορά του κόστους τους στο λαό.\nΔημόσιες υποδομές στην έρευνα και την εγκατάσταση ανανεώσιμων πηγών ενέργειας σε τοπική κλίμακα, με στόχο την ενεργειακή αυτονομία περιοχών και γειτονιών.\nΝα προστατευθεί ο φυσικός και δομημένος χώρος και οι δημόσιες υποδομές, ενάντια στις ιδιωτικοποιήσεις.\nΔημιουργία χώρων πρασίνου, ελεύθερων και ανοιχτών σε όλους-ες. Καμία πώληση σε εταιρείες και εκμετάλλευση δημόσιου χώρου από το κεφάλαιο.\nΝα καταργηθεί το ΤΑΙΠΕΔ και το Υπερταμείο. Να καταργηθούν οι νόμοι του fast track. Μέτρα για την προστασία της δημόσιας – δημοτικής περιουσίας από τα ιδιωτικά συμφέροντα, τους διεκδικητές της ιδιοκτησίας της, τους καταπατητές, τους εργολάβους. Καμιά ιδιωτικοποίηση ή εκχώρηση σχολείων, νοσοκομείων, δασών, αρχαιολογικών χώρων.\nΝα σταματήσει η στοχευμένη υποβάθμιση περιοχών, προκειμένου αυτές να εξαγοραστούν φτηνά από τα μεγάλα οικονομικά συμφέροντα. Όχι στην εκδίωξη των κατοίκων από τις γειτονιές τους. Αύξηση των δαπανών για δημόσιες υποδομές και νέους ελεύθερους δημόσιους χώρους. Μέτρα ενάντια στο Airbnb.\nΝα αποτραπούν χωροταξικές ρυθμίσεις που θέλουν πόλεις-τέρατα για τα συμφέροντα του κεφαλαίου. Να μειωθεί ο συντελεστής δόμησης και το ανώτατο επιτρεπόμενο ύψος των οικοδομών. Να καθοριστούν αυστηρές χρήσεις γης. Να σταματήσει το αίσχος της νομιμοποίησης αυθαιρέτων, με πρόνοια για κοινωνική κατοικία.\nΝα διασφαλιστούν ελεύθεροι χώροι και να σχεδιαστεί η λειτουργία της πόλης για να εξυπηρετούνται οι κάτοικοι και οι ανάγκες συλλογικής συνεύρεσης και επικοινωνίας τους.\nΝα διατηρηθεί ο ιστορικός-πολιτιστικός χαρακτήρας των περιοχών. Να σταματήσουν τα έργα βιτρίνας που εξυπηρετούν σχέσεις με το ιδιωτικό κεφάλαιο.\nΓια την κοινωνική πρόνοια και την υγεία\nΝα αναβαθμιστεί η κοινωνική φροντίδα και προστασία για τις ευπαθείς ομάδες του πληθυσμού και για όλα τα άτομα που έχουν ανάγκη. Μέριμνα και κέντρα δωρεάν υποστήριξης και φροντίδας για τους πάσχοντες και τις οικογένειές τους, των ατόμων με αναπηρία, ψυχικές παθήσεις, εξαρτήσεις από ουσίες, κακοποιημένους-ες και εγκαταλελειμμένους-ες. Ειδική μέριμνα για τις γυναίκες και τα παιδιά.\nΒρεφικοί και παιδικοί σταθμοί σε κάθε γειτονιά που να καλύπτουν όλα τα παιδιά χωρίς αποκλεισμούς, με δημόσια χρηματοδότηση και κατάργηση των τροφείων.\nΝα λειτουργήσουν δημοτικά γηροκομεία με δωρεάν διαμονή των φτωχών και άπορων γερόντων σε κάθε δήμο.\nΕνίσχυση με προσωπικό, υποδομές, μόνιμη κρατική χρηματοδότηση για πλήρη και δωρεάν λειτουργία της Βοήθειας στο Σπίτι.\nΝα πάψει η συνεχής υποβάθμιση των δημόσιων νοσοκομείων και των κέντρων υγείας και ειδικότερα στα νησιά.\nΓια την προστασία της λαϊκής κατοικίας και περιουσίας\nΚαμιά κατάσχεση - πλειστηριασμός- έξωση κατοικίας όσων έχουν πάρει δάνειο και έχουν χάσει τη δουλειά τους, είναι απλήρωτοι ή τους έχουν μειώσει μισθό και σύνταξη.\nΚανένας πλειστηριασμός για χρέη σε δημόσιο, τράπεζες. Κανένα λαϊκό σπίτι στα χέρια κράτους, τραπεζών.\nΜείωση των δανείων των λαϊκών νοικοκυριών ανάλογη με τη μείωση του εισοδήματος και τη μείωση της τιμής της κατοικίας. Απαλλαγή τους από το δάνειο, όταν έχει εξοφληθεί ήδη το κεφάλαιο.\nΝα καταργηθούν οι ηλεκτρονικές κατασχέσεις μισθών και περιουσίας μισθωτών - αυτοαπασχολούμενων για χρέη σε δήμους.\nΡεύμα – νερό δημόσια αγαθά για όλο τον λαό\nΝα παρέχουν δήμοι και περιφέρειες όλα τα τεχνικά μέσα ώστε για να εξασφαλίσουν με έμπρακτο τρόπο ότι δεν θα μείνει κανένα σπίτι χωρίς νερό και ρεύμα.\nΌχι στους φόρους στο πετρέλαιο θέρμανσης και στο φυσικό αέριο. Μειώσεις τιμολογίων της ρεύματος, του νερού, του τηλεφώνου. Όχι στην ιδιωτικοποίηση-εμπορευματοποίηση της ΔΕΗ και της ΕΥΔΑΠ. Δημόσιες υποδομές για το νερό και το ρεύμα ώστε να παρέχεται σε κανονικές τιμές στα νησιά.\nΠρογράμματα κοινωνικής κατοικίας για άστεγους, άνεργους, ημιαπασχολούμενους, ευάλωτες κοινωνικές ομάδες, πρόσφυγες και μετανάστες.\nΝα απαλλοτριωθούν κενές και αχρησιμοποίητες κατοικίες και κλειστές ξενοδοχειακές εγκαταστάσεις με στόχο την άμεση στέγαση των άστεγων. Στην Αττική υπάρχει τεράστιο κτιριακό απόθεμα (κλειστά ξενοδοχεία, αχρησιμοποίητες κατοικίες, κτήρια του δημοσίου, των Ταμείων, της Εκκλησίας και των ΟΤΑ κλπ) που μπορεί να αξιοποιηθεί για τον σκοπό αυτό.\nΝα επιδοτηθεί το ενοίκιο για όλους τους άνεργους και φτωχούς που δεν έχουν ιδιόκτητη κατοικία. Να λειτουργεί η στεγαστική πίστη σύμφωνα με τις λαϊκές ανάγκες με άτοκα στεγαστικά δάνεια για τους χαμηλόμισθους και χαμηλοσυνταξιούχους.\nΓια ποιοτική και οικονομική μετακίνηση χωρίς ταλαιπωρία\nΕνίσχυση των δημόσιων Μέσων Μαζικής Μεταφοράς και των εναλλακτικών τρόπων μετακίνησης (ποδήλατο) για να αποτραπεί η αλόγιστη χρήση του Ι.Χ.\nΜείωση του εισιτηρίου - δωρεάν μετακίνηση σε άνεργους, φτωχούς και μαθητές-φοιτητές-σπουδαστές, ηλικιωμένους.\nΝα σταματήσει η ιδιωτικοποίηση των ΜΜΜ. Να επεκταθεί το Μετρό και να ενισχυθούν οι γραμμές των λεωφορείων, για να καλύπτονται όλες οι περιοχές.\nΕπέκταση, ποιοτική και φτηνή λειτουργία των σιδηροδρομικών και ακτοπλοϊκών γραμμών.\nΓια την άνθηση της πολιτιστικής δημιουργίας και τον αθλητισμό\nΝα δημιουργηθούν χώροι πολιτισμού σε κάθε περιοχή και να εξασφαλιστούν χώροι για στέκια της νεολαίας και των μεταναστευτικών κοινοτήτων.\nΝα προστατευτεί η ελεύθερη καλλιτεχνική δημιουργία με στήριξη πειραματικών χώρων έκφρασης σε κλειστούς και ανοιχτούς χώρους, ελεύθερα θέατρα, ζωγραφική, γκράφιτι και μουσική στο δρόμο.\nΝα δημιουργηθούν ανοιχτές δημόσιες βιβλιοθήκες, σινεμά και θέατρα σε κάθε Δήμο, όπως και κέντρα καλλιτεχνικής εκπαίδευσης δημόσια και δωρεάν για όλους.\nΝα δημιουργηθούν νέες αθλητικές εγκαταστάσεις για τον ερασιτεχνικό αθλητισμό όπου δεν υπάρχουν, να συντηρηθούν οι υπάρχουσες και να είναι ελεύθερα προσβάσιμες.\nΝα λειτουργήσουν αθλητικά προγράμματα με δωρεάν συμμετοχή-κατάργηση της εισφοράς όπου υπάρχει.\nΓια τις δημοκρατικές ελευθερίες και τα δικαιώματα όλων των ανθρώπων\nΝα διαλυθούν οι κατασταλτικοί μηχανισμοί ΜΑΤ-ΔΕΛΤΑ-ΔΙΑΣ. Όχι στον περιορισμό της διαδήλωσης, στην ένταση της αστυνομοκρατίας, τις πολιτικές «νόμου και τάξης» στο όνομα της εγκληματικότητας.\nΝα καταργηθούν τα στρατόπεδα συγκέντρωσης προσφύγων στην Αττική και όπου υπάρχουν. Να στεγαστούν οι πρόσφυγες σε σπίτια μέσα στον αστικό ιστό.\nΝα δοθεί ιθαγένεια στα παιδιά των μεταναστών. Να νομιμοποιηθούν οι μετανάστες, να δοθεί άσυλο στους πρόσφυγες – θύματα του ιμπεριαλισμού, των πολέμων, των δικτατοριών, της ακραίας φτώχειας και των περιβαλλοντικών καταστροφών.\nΕλευθερίες και πλήρη εργασιακά, πολιτικά και δημοκρατικά δικαιώματα σε όλους και όλες, ανεξάρτητα από φυλή, θρησκεία, χρώμα, φύλο και σεξουαλική προτίμηση, ελεύθερη λειτουργία χώρων θρησκευτικής λατρείας για όλες τις θρησκείες ή δόγματα και των χώρων πολιτιστικής έκφρασης.\nΔικαίωμα συμμετοχής στις δημοτικές και περιφερειακές εκλογές για τους μόνιμα εγκατεστημένους μετανάστες.\nΝα καταδικαστεί η δολοφονική συμμορία της Χρυσής Αυγής και να κλείσουν τα γραφεία της όπου υπάρχουν.\n…για την Αττική της Ανατροπής και της Ελπίδας!\nΤελευταία τροποποίηση στις Κυριακή, 14 Απριλίου 2019 16:09\nΠερισσότερα σε αυτή την κατηγορία: « ΑΝΤΑΡΣΥΑ: Ανοιχτό κάλεσμα για τις ευρωεκλογές ANTARSYA’s open call for the upcoming European elections »


ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ - ΠΑΙΔΙΚΟΙ ΣΤΑΘΜΟΙ ΒΡΙΛΗΣΣΙΩΝ: 2009\nΟ τριών ετών Οδυσσέας μου, στο δρόμο από τον παιδικό χθες μου τραγουδούσε «τρίγωνα-κάλαντα». Όταν πήγα να τον πάρω σήμερα χάζεψα κυριολεκτικά με το χάρτινο χριστουγεννιάτικο δέντρο που έφτιαξαν τα Σκαντζοχοιράκια (τύφλα να χει ο Andy Warhol!). Το χαμόγελο μου πλάτυνε ακόμα περισσότερο μπροστά στο πρόγραμμα των δραστηριοτήτων που, όχι μόνο έχουν σχεδιάσει, αλλά και αναρτήσει προς ενημέρωσή μας οι δασκάλες του Β’ Παιδικού Σταθμού. Συγχαρητήρια κυρίες Κατερίνα, Όλγα και Γεωργία που –ακόμα και υπό τις δύσκολες φετινές συνθήκες έλλειψης προσωπικού- τα καταφέρνετε τόσο καλά, και με τόσο μεράκι. Μεταξύ άλλων, με εμπνεύσατε να αναζητήσω κι εγώ μια χριστουγεννιάτικη δραστηριότητα για να μοιραστώ με το γιο μου. Βρήκα, λοιπόν, στο http://www.dltk-holidays.com/xmas/mfingerprint-holly.htm την ακόλουθη ιδέα:\nKαρτελάκια για τα δώρα των Χριστουγέννων\nκόκκινη και πράσινη δαχτυλομπογιά, χαρτόνι, «δείκτης» και «δαχτυλάκι»\nΒάζουμε λίγη δαχτυλομπογιά σε ένα πιατάκι. Παίρνουμε με την πράσινη μπογιά το αποτύπωμα του δείκτη και με την κόκκινη του μικρού δάχτυλου.\nΩς προς τις «2010 ευχές», προσωπικά εύχομαι να γίνει γρήγορα καλά η προϊσταμένη, κα. Κατερίνα, και ο σταθμός να είναι πάντα «γεμάτος» από τόσο φιλότιμες και δραστήριες δασκάλες!\nΗ δική σας ευχή;\nΗ ερώτηση απευθύνεται στο Νομάρχη Αθηνών, κ. Σγουρό, και αφορά το σημερινό κλείσιμο και των τριών Παιδικών Σταθμών (ΠΣ) στα Βριλήσσια. Λόγω εμφάνισης ενός περιστατικού γρίπης τύπου Η1Ν1 στον Α’ ΠΣ, κλείνουν για μία εβδομάδα όλοι οι ΠΣ του Δήμου, συνολικής χωρητικότητας 250 παιδιών. Το ερώτημα που τίθεται είναι κατά πόσο είναι δικαιολογημένη και λογική μία παρέμβαση τέτοιας κλίμακας. Όπως επίσης και το τι μήνυμα περνά εμμέσως για τη σοβαρότητα και την επικινδυνότητα της κατάστασης. Γνωρίζω ότι, πέρα από το ένα αυτό περιστατικό Η1Ν1, αρκετά παιδιά των ΠΣ απουσιάζουν αυτή την περίοδο λόγω απλών κρυολογημάτων ή άλλων, ελαφρών ασθενειών. Δε νομίζω, ωστόσο, ότι οι σχετικοί αριθμοί διαφοροποιούνται σημαντικά από τους αντίστοιχους προηγούμενων ετών. Αναρωτιέμαι ακόμα μήπως το πρόβλημα που θα έπρεπε να τυγχάνει μιας τόσο δραστικής αντιμετώπισης είναι αυτό της ανεπάρκειας και των τριών ΠΣ σε ανθρώπινο δυναμικό. Μετά την παύση εργασίας τριών παιδαγωγών που εργάζονταν με σύμβαση stage, και οι τρεις ΠΣ λειτουργούν με ελλιπές προσωπικό. Χαρακτηριστικό είναι το παράδειγμα τμήματος 25 παιδιών ηλικίας 3ων ετών που δεν διαθέτει παιδαγωγό και τελεί υπό την επίβλεψη μίας και μόνο βοηθού παιδαγωγού. Αυτή την κατάσταση, ποιος θα τη «γιατρέψει»;


Να λέτε την ευχή. “Κύριε Ιησού Χριστέ, ελέησόν με” . Να τη λέτε μια-μια λέξη κατανοητά, καταληπτά. Να μην προχωρείτε στη δεύτερη λέξη, αν δεν καταλάβετε την πρώτη. Να τονίζεται, περισσότερο το τελευταίο, δηλ ελέησόν με. Θα σας έρθει τώρα στην αρχή ραθυμία και και ύπνος και μετεωρισμός και αμέλεια αλλά εσείς γρήγορα να συνέρχεστε. ‘Όταν λέτε την ευχή , να θεωρείτε τον εαυτό σας τώρα στην αρχή , ότι είσθε στη κόλαση και να φωνάζετε κλαίοντας, ζητώντας το έλεος του Θεού. Μακριά από την απόγνωση, από την απελπισία και τα όμοια ταύτα. Κατά την ώρα της προσευχής να μην δέχεστε ούτε φαντασία, ούτε μορφή, ούτε εικόνα της Παναγίας και του Χριστού ή άλλου τινός Αγίου, ούτε και τις λέξεις της ευχής να βλέπετε νοερώς” (Γέροντας Εφραίμ Κατουνακιώτης)\nΜάθετε να εργάζεσθε το κομποσκοινάκι. Το κομποσκοινάκι θα σας οδηγήσει εκεί που εσείς δεν γνωρίζετε σε ανώτερα επίπεδα θα σας οδηγήσει το κομποσκοινάκι. “Κύριε Ιησού Χριστέ, ελέησόν με” – Έχετε ένα πρόβλημα; «Κύριε Ιησού Χριστέ, ελέησόν με» – Έχετε έναν πειρασμό με τον άλλον, με τον γείτονα σας, με τους φίλους σας κ.ο.κ. “Κύριε Ιησού Χριστέ, ελέησόν με”. Η ευχή θα σας δώσει τη λύση του προβλήματος σας λύσιν του αδιεξόδου όπου ευρίσκεστε. Το κομποσκοινάκι λοιπόν “Κύριε Ιησού Χριστέ, ελέησόν με” (Γέροντας Εφραίμ Κατουνακιώτης)\nΌλοι οι Άγιοι Πατέρες φωνάζουν την πρώτη θέση στη ζωή του κάθε χριστιανού την κατέχει η προσευχή. Θέλεις να κάνεις κατάσταση; Προσεύχου. Θέλεις να σωθείς; Προσεύχου. ‘Όλες οι προσευχές καλές και άγιες είναι, αλλά η νοερά προσευχή, είναι η βασίλισσα αυτών. “Κύριε Ιησού Χριστέ, ελέησόν με”. Απ’ αυτήν τη μικρούλα αλλά παντοδύναμη προσευχή, ξεκίνησαν οι Άγιοι Πατέρες και έγιναν φωστήρες της εκκλησίας. Λέγε συνεχώς όσο μπορείς περισσότερες φορές την ημέρα και τη νύχτα αυτή την ευχούλα και αυτή θα σε διδάξει αυτά που θέλεις, αυτά που δεν γνωρίζεις. Βιάσου σ’ αυτήν την ευχούλα (Γέροντας Εφραίμ Κατουνακιώτης) Η ευχή μας φέρνει κοντά στον Χριστό. Κάποτε μου ήρθε (να εξομολογηθεί) ένας μεγαλόσχημος. Μου είπε: Έχω φθάσει , Αββά σε απόγνωση. Δεν βλέπω καμιά αλλαγή στο καλύτερο. Πως θα βελτιωθώ; Πώς θα πεθάνω για την αμαρτία; Αισθάνομαι την πλήρη αδυναμία μου. Υπάρχει άραγε ελπίδα σωτηρίας. Βεβαίως υπάρχει. Λέγε όσο πιο πολύ μπορείς την ευχή. Και άφησε τα πάντα στα χέρια του θεού. Και ποια η ωφέλεια από την ευχή όταν δε συμμετέχει ο νους και η καρδιά; Τεράστια ωφέλεια.


Να η ευκαιρία! | Η Εφημερίδα των Συντακτών\nΚώστας Κάραλης, ΕΦ.ΣΥΝ.\nΣτο χέρι των τριών ελληνικών ομάδων είναι η πρόκριση στα πλέι οφ του Γιουρόπα Λιγκ. Ο ΠΑΟΚ αντιμετωπίζει τη «σταχτοπούτα» Ολιμπίκ Ντονιέτσκ από την Ουκρανία, που πάσχει σε εμπειρία, στελέχωση ρόστερ και... έδρα, αφού αγωνίζεται στο Κίεβο.\nΟ Παναθηναϊκός περιμένει μια ομάδα από το ζευγάρι της Γκαμπάλα με τη Γιαγκελόνια. Από τη μια η δίψα για «εκδίκηση» και για το... ξέπλυμα του ντροπιαστικού αποκλεισμού από τους Αζέρους και από την άλλη μια ανερχόμενη πολωνική ομάδα, που είναι φαβορί.\nΟσο για τον Πανιώνιο, αν και στο γκρουπ των ανίσχυρων, απέφυγε κάποιο δυσθεώρητο εμπόδιο και θα παίξει μάλλον με τη Μακάμπι Τελ Αβίβ, αφού πρώτα ολοκληρώσει τη δουλειά και αποκλείσει την Γκόριτσα. Ραντεβού στον τρίτο προκριματικό γύρο σε 13 βράδια...\nΤην ευκαιρία να πάρει το αίμα του πίσω ίσως έχει ο Παναθηναϊκός στον τρίτο προκριματικό του Γιουρόπα Λιγκ.\nΜία από τις δύο πιθανές αντιπάλους των «πράσινων» είναι η παλιά του -εφιαλτική- γνώριμη Γκαμπάλα, η οποία το 2015 τον υποχρέωσε στον πιο ντροπιαστικό αποκλεισμό της πλούσιας ευρωπαϊκής ιστορίας του.\nΗ άλλη υποψήφια είναι η Γιαγκελόνια από την Πολωνία.\nΑναφερόμενοι στην Γκαμπάλα, σε διπλά ματς για τα πλέι οφ τής τότε διοργάνωσης η σχετικά «νέα» στα ευρωπαϊκά δρώμενα ομάδα από το Αζερμπαϊτζάν άφησε εκτός συνέχειας το «τριφύλλι» με δύο ισοπαλίες: 0-0 στην έδρα της και 2-2 στο «Απόστολος Νικολαΐδης». Και είχε και συνέχεια.\nΣτους ομίλους βρέθηκε αντιμέτωπη με τον ΠΑΟΚ και ούτε αυτός κατάφερε να την νικήσει (0-0, 0-0), γεγονός που του στοίχισε την πρόκριση στους «32» αφού τερμάτισε τρίτος.\nΟ άνθρωπος που ήταν ο κορυφαίος στον αποκλεισμό επί του Παναθηναϊκού ήταν ο μεσοεπιθετικός Ντοντό, ο οποίος πλέον ανήκει στο ρόστερ της Λάρισας.\nΑυτή τη στιγμή το μόνο κοινό που έχουν ο Παναθηναϊκός και η Γκαμπάλα είναι ο... αντι-Λίλα. Το όνομα του Αλβανού μέσου, πρώην παίκτη του ΠΑΣ Γιάννινα, ακούστηκε και για τις δύο ομάδες αλλά καμία δεν έχει προχωρήσει την περίπτωσή του.\nΒέβαια υπάρχει μεγάλη πιθανότητα όλα τα παραπάνω να πεταχτούν στον κάλαθο των αχρήστων, αφού στον πρώτο αγώνα με τη Γιαγκελόνια στο Αζερμπαϊτζάν το σκορ έγραψε 1-1.\nΔηλαδή αν κάποια ομάδα έχει το πλεονέκτημα για την πρόκριση αυτή είναι η πολωνική!\nΣτη σεζόν που ολοκληρώθηκε η Γιαγκελόνια τερμάτισε πρώτη στην κανονική περίοδο, ωστόσο έχασε για δύο βαθμούς τόσο το πρωτάθλημα όσο και τη συμμετοχή στον δεύτερο προκριματικό του Τσάμπιονς Λιγκ από τη Λέγκια Βαρσοβίας καθώς περιορίστηκε στη δεύτερη θέση.\nΣτο παρελθόν, και συγκεκριμένα το 2010 στον γ’ γύρο του Γιουρόπα, οι Πολωνοί κληρώθηκαν στον δρόμο του Αρη.\nΕκεί οι «κίτρινοι» του Εκτορ-Ραούλ Κούπερ νίκησαν εκτός έδρας με 2-1 και αναδείχτηκαν ισόπαλοι 2-2 στο «Βικελίδης».\nΣτο στρατόπεδο του «τριφυλλιού», που προετοιμάζεται στην Ολλανδία, το άκουσμα των πιθανών αντιπάλων δεν έφερε σοβαρές αντιδράσεις.\nΑλλωστε πρωταρχικός στόχος του Μαρίνου Ουζουνίδη είναι να δημιουργήσει ένα ανταγωνιστικό σύνολο, όχι για τα ματς των προκριματικών μόνο, αλλά και για όλη τη σεζόν.\nΗ Ολιμπίκ Ντόνιετσκ κάνει φέτος το ευρωπαϊκό ντεμπούτο της και γίνεται ο 18ος σύλλογος που εκπροσωπεί την Ουκρανία στις διοργανώσεις της UEFA. Ελαχε λοιπόν στον ΠΑΟΚ να την... καλωσορίσει.\nΠρόκειται για έναν σύλλογο του 21ου αιώνα, καθώς ιδρύθηκε μόλις το 2001 από ταμείο που είχε συσταθεί για την ανάπτυξη του ποδοσφαίρου στην περιοχή του Ντόνιετσκ.\nΠροϋπόθεση για την εξέλιξη της Ολιμπίκ ήταν ότι θα αναπτύξει τις ακαδημίες της, ώστε η πρώτη της ομάδα να στηρίζεται σε δικά της ταλέντα.\nΓι’ αυτό, το ρόστερ της είναι γεμάτο Ουκρανούς, με την εξαίρεση του Μαροκινού εξτρέμ Μοχάμεντ Ράρσαλα, που όμως βρίσκεται εκεί από τα 20 χρόνια του...\n«Παιδί» του συλλόγου είναι και ο 38χρονος τεχνικός Ρομάν Σάνζαρ, ο οποίος, αφού κρέμασε τα παπούτσια του ύστερα από μια οκταετία ως ποδοσφαιριστής το 2012, έγινε βοηθός προπονητή για μία σεζόν και ανέλαβε τα ηνία το 2013.\nΤο 2004 η Ολιμπίκ άφησε τους ερασιτέχνες και μπήκε στο επαγγελματικό ποδόσφαιρο, στην 3η κατηγορία Ουκρανίας.\nΥστερα από 7 σεζόν, το 2010-11, πήρε την πρωτιά στη λίγκα και προβιβάστηκε στη 2η κατηγορία όπου έμεινε για τρεις σεζόν. Η πολυπόθητη άνοδος στους «μεγάλους» ήρθε την άνοιξη του 2014.\nΣτην πρώτη της χρονιά στην Πρεμιέρ Λίχα, πήρε την 8η θέση στην κατάταξη, αλλά έκανε εξαιρετική πορεία στο Κύπελλο της χώρας, φτάνοντας έως τα ημιτελικά.\nΟσο για την περσινή σεζόν, η 4η θέση τής επέτρεψε να πάρει πρώτη φορά στην ιστορία της ένα ευρωπαϊκό εισιτήριο.\nΗ έδρα της στο Ντόνιετσκ είναι μόλις 3.000 θέσεων, αλλά λόγω της τεταμένης κατάστασης στην περιοχή, έχει αναγκαστεί να την εγκαταλείψει.\nΠέρσι αγωνίστηκε στο Σούμι έως τον Δεκέμβριο και κατόπιν μετακόμισε στο Κίεβο, στο παλιό γήπεδο της Ντινάμο, η οποία πλέον χρησιμοποιεί το «Ολιμπίνσκι».\nΟ προπονητής του ΠΑΟΚ, Αλεκσάνταρ Στανόγεβιτς χαρακτήρισε φαβορί την ομάδα του και πρόσθεσε: «Η Ολιμπίκ είναι μία ομάδα που έχει προβλήματα, ωστόσο έκανε πολύ καλή πορεία στο πρωτάθλημα».\nΑπό την πλευρά του, ο γνώστης του ουκρανικού ποδοσφαίρου Εβγέν Σάχοβ σημείωσε: «Είναι δύσκολο να πω αν η κλήρωση είναι καλή ή όχι. Εχουν μείνει λίγοι παίκτες από την περσινή ομάδα».\nΜακάμπι Τελ Αβίβ/Ρέικιαβικ\nΗ κληρωτίδα δεν φέρθηκε με άσχημο τρόπο στον Πανιώνιο, αν σκεφτεί κανείς ότι υπήρχε το ενδεχόμενο να πέσει πάνω σε μεγάλους αντιπάλους, όπως η Μίλαν.\nΜετά τη νίκη τους με 2-0 στο πρώτο ματς με την Γκόριτσα, οι «κυανέρυθροι» μπορούν να ονειρεύονται τη συμμετοχή τους στον τρίτο προκριματικό γύρο του Γιουρόπα Λιγκ, ωστόσο πρέπει να κρατούν μικρό καλάθι ενόψει της ρεβάνς της Πέμπτης.\nΤο χέρι του Τζόρτζιο Μαρκέτι έφερε στον δρόμο της ομάδας της Νέας Σμύρνης, σε περίπτωση που προκριθεί φυσικά, τον νικητή του ζευγαριού Μακάμπι Τελ Αβίβ - Ρέικιαβικ, με τους Ισραηλινούς να έχουν επικρατήσει με 3-1 στην έδρα τους.\nΗ Μακάμπι, προπονητής της οποίας είναι ο γιος του Γιόχαν Κρόιφ, Τζόρντι, αποτελεί κακό δαίμονα των ελληνικών ομάδων με προκρίσεις επί του Ολυμπιακού το 2010, του Παναθηναϊκού το 2011 και παλαιότερα του ΠΑΟΚ, στην αλήστου μνήμης υπόθεση με τη χρησιμοποίηση του τιμωρημένου Λιάσου Λουκά από τον Αγγελο Αναστασιάδη.\nΕκεί αγωνίζεται τώρα ένας πρώην παίκτης του «Δικεφάλου του βορρά», ο Εγιάλ Γκολάσα.\nΜόνο μία ελληνική ομάδα κατάφερε να... ξορκίσει το κακό και αυτήν πρέπει να μιμηθεί ο Πανιώνιος.\nΤο 2014, στη φάση των πλέι οφ της δεύτερης -τη τάξει- ευρωπαϊκής διοργάνωσης, ο Αστέρας Τρίπολης με νίκη 2-0 στην έδρα του και ήττα 3-1 εκτός (σ.σ. το ματς είχε γίνει στην Κύπρο) κατόρθωσε να πάρει το εισιτήριο των ομίλων του Γιουρόπα Λιγκ για πρώτη φορά στην ιστορία του!\nΤι θα συναντήσει, λοιπόν, ο Πανιώνιος; Μια ομάδα η οποία μπορεί να μη θεωρείται φόβητρο, ωστόσο έχει καταγράψει συμμετοχές σε τελικές φάσεις.\nΔύο φορές μπήκε στους ομίλους του Τσάμπιονς Λιγκ (2004-05, 2015-2016) και άλλες τόσες στου Γιουρόπα (2011-12, 2013-14, 2016-17). Μάλιστα, το 2013-14 έφτασε μέχρι τους «32», αλλά αποκλείστηκε από τη Βασιλεία.\nΟσο για τη Ρέικιαβικ από την Ισλανδία, που στην παρούσα φάση είναι το αουτσάιντερ; Το 2009 είχε προκριθεί εις βάρος της Λάρισας με μία νίκη (2-0) και μία ισοπαλία (1-1).\nΚαι βέβαια, δεν πρέπει να αμελούμε ότι είναι η πρώτη σε τίτλους στη χώρα της με 26 κατακτήσεις μπροστά από τη Βάλουρ που έχει 20.\nΠΟΔΟΣΦΑΙΡΟ 03.11.2016, 17:00\nΤο τελευταίο... χαρτί κόντρα στις αναποδιές\nΧαρακτήρα τελικού και ευρωπαϊκής επιβίωσης έχει για τον Παναθηναϊκό το αποψινό ματς (10.05 μ.μ. OTE Sport 4) με τη Σταντάρ Λιέγης στο γήπεδο της Λεωφόρου, με την ελληνική ομάδα να παίζει ουσιαστικά το...


Αξίζει - Κριτικές για ΓύροΓύρωΌλοι, Πειραιάς, Ελλάδα - TripAdvisor\nΓύροΓύρωΌλοι: Εστιατόρια στην περιοχή\nΔραστηριότητες κοντά σε: ΓύροΓύρωΌλοι\nΑξίζει - ΓύροΓύρωΌλοι\nΚριτική για: ΓύροΓύρωΌλοι\nΤσαμαδού 68 | & Ανδρούτσου, Πειραιάς 185 32, Ελλάδα\n+30 21 0417 8108\nΝο 66 από 380 Εστιατόρια για: Πειραιάς\nΓύρος χοιρινός και γύρος κοτόπουλο, ψητό κοτόπουλο, λουκάνικο και κεμπάπ. Έχει χώρο για να φας εκεί. Αξίζει να το επισκεφτείτε.\nΡωτήστε το χρήστη Nikolaos_23 για το ΓύροΓύρωΌλοι\nΠηρα σκεπαστή κ ολη η κατω πίτα ηταν κάρβουνο. Και ο γύρος ομως. Το τυρι μύριζε. Η πιο απαράδεκτη σκεπαστη. Και πίστεψτε με. Εχω φαει απο πολλάαααα μαγαζια. Απαραδεκτο.\nΡωτήστε το χρήστη giannis_tza για το ΓύροΓύρωΌλοι\nΩραία ποιότητα φαγητού γευστικό το σουβλάκι ωραία ατμόσφαιρα..το μόνο που δεν μου άρεσε ήταν ότι το σέρβις αμίλητο!\nΡωτήστε το χρήστη Nikoleta K για το ΓύροΓύρωΌλοι\nΓια αλλού πηγαίναμε κι αλλού καταλήξαμε... τελευταίο βράδυ στον Πειραιά και τι καλύτερο από το να κλείσει με ένα ποιοτικό και οικονομικό γεύμα. Ψάξαμε στην εφαρμογή για κάτι κοντινό, αφού το επιλέξαμε λοιπόν ξεκινήσαμε για εκεί. Το βρήκαμε μετά από λίγο περπάτημα, αλλά κάτι δε μας κολλαγε...δεν είχε καθόλου κίνηση , ούτε κόσμο. Σε αντίθεση με το απέναντι που ήταν γεμάτο μέσα έξω, ίσα που βρήκαμε ένα τραπέζι για δύο μέσα. Ρίξαμε μια ματιά στον κατάλογο μας άρεσε και από θέμα τιμών και φαγητού. Επιλέξαμε την fitness σαλάτα για κάτι ελαφρύ. Γρήγορη εξυπηρέτηση παρόλο τον κόσμο . Θα ξαναπήγαινα άνετα για να δοκίμαζα και κάτι άλλο.\nΡωτήστε το χρήστη ΕΛΕΥΘΕΡΙΑ Μ για το ΓύροΓύρωΌλοι\nΕνα πολυ καλο και "τιμιο" σουβλατζιδικο\nΟλα πολυ καλα το σερβις γρηγορο, ευγενικο προσωπικο ,το φαγητο πολυ καλο ,ειναι ακριβως οτι περιμενεις απο ενα σουβλατζιδικο που δεν παριστανει πως ειναι κατι αλλο απο αυτο που πρεπει να ειναι. Το περιβαλλον αν και θορυβωδες λογω του δρομου ειναι συμπαθητικο και καθεσαι ευχαριστα. Οι τιμες πολυ καλες!Προσωπικα διαφωνω με το τυλιχτο κοκορετσι που γευστικα χανει. Τελος δυο φορες σε μεριδα συνυπηρξε και φρεσκος γυρος αλλα και καπως, ας πουμε, πιο "προηγουμενης" κοπης .Λιγη προσοχη εδω.\nΡωτήστε το χρήστη van585858 για το ΓύροΓύρωΌλοι\nΓύροΓύρωΌλοι: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΓύροΓύρωΌλοι: Έχετε πάει; Μοιραστείτε τις εμπειρίες σας!


Φύλλο βελανιδιάς - Βικιπαίδεια\nΤο φύλλο βελανιδιάς είναι αρχαίο ελληνικό, αλλά και αργότερα γερμανικό λαογραφικό και πολιτικό-στρατιωτικό σύμβολο.\nΦύλλα της βελανιδιάς με βελανίδια.\nΤετράδραχμο της Ηπείρου. 2ος - 1ος αι. π.Χ. Ο Δίας είναι στεφανωμένος με φύλλα βελανιδιάς, όπως και η πίσω όψη που περικλείεται από στεφάνι φύλλων βελανιδιάς\n1 Προέλευση και ερμηνεία\nΠροέλευση και ερμηνείαΕπεξεργασία\nΗ βελανιδιά στην Γερμανία θεωρείται ως πατροπαράδοτο δέντρο, από την εποχή των Γερμανικών φυλών. Χάρη της δυνατής κορμοστασιάς του δένδρου, της μακράς ζωής, της σκληρής του ξυλείας και της μακράς αντοχής του πριν πέσουν τα φύλλα του το φθινόπωρο, του έχουν αποδοθεί συμβολικές αρετές της αντοχής, της εμπιστοσύνης, της μακροβιότητας, ή ακόμα και της αθανασίας. Στην γερμανική μυθολογία αναφέρεται στον μύθο της Ίρμινσουλ. Στην εποχή του ρομαντισμού θεωρήθηκε και ως σύμβολο πιστής αγάπης.\nΣταδιακά, και από την εποχή της ίδρυσης του γερμανικού Ράιχ, το 1871 χρησιμοποιήθηκε όλο και περισσότερο ως εθνικό σύμβολο σε μνημεία, στεφάνια, εμβλήματα, στολές, παράσημα και νομίσματα.\nΤο φύλλο της βελανιδιάς εμφανίζεται στο παράσημο Pour le Mérite, στον Σιδερένιο σταυρό, στον Σταυρό πολεμικής ανδραγαθίας, στον Σταυρό των Ιπποτών κ.α. Στην Ελλάδα φέρει ο αστέρας του Τάγματος του Σωτήρος ένα στεφάνι που αναπαριστά το μισό κλαδί δρυός και το άλλο μισό δάφνης. Πολλά αρχαία νομίσματα της Ηπείρου περιείχαν ως διακοσμητικό στοιχείο το φύλλο βελανιδιάς.\nΒρίσκεται επίσης στη πίσω όψη πολλών νομισμάτων της ομοσπονδιακής και της πρώην ανατολικής Γερμανίας.\nΣτο λήμμα αυτό έχει ενσωματωθεί κείμενο από το λήμμα Eichenlaub της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Φύλλο_βελανιδιάς&oldid=7780893"\nΤελευταία επεξεργασία στις 30 Σεπτεμβρίου 2019, στις 20:03\nΤελευταία τροποποίηση 20:03, 30 Σεπτεμβρίου 2019.


Timothy's Family | Αγίου Πνεύματος σε "Οδοιπορικό Μνήμης" - Ίμβρος, Τένεδος, Τροία, Τσανάκκαλε - 6ήμερη Εκδρομή - 05.06.2020 - Timothy's Family\nΑγίου Πνεύματος σε «Οδοιπορικό Μνήμης» – Ίμβρος, Τένεδος, Τροία, Τσανάκκαλε – 6ήμερη Εκδρομή – 05.06.2020\nΤιμή συμμετοχής κατά άτομο σε δίκλινο δωμάτιο: 330 €\nΤιμή συμμετοχής σε μονόκλινο δωμάτιο: 395 €\n«ΑΓΙΟΥ ΠΝΕΥΜΑΤΟΣ 2020″\n«Οδοιπορικό Μνήμης» στην ΙΜΒΡΟ – ΤΕΝΕΔΟ – ΤΡΟΙΑ\nΚΟΜΟΤΗΝΗ – ΚΑΛΛΙΠΟΛΗ – ΤΣΑΝΑΚΚΑΛΕ – ΚΑΒΑΛΑ\n1η Ημέρα (05/06): Αθήνα (Νέα Μάκρη) – Κομοτηνή\nΣυγκέντρωση κι αναχώρηση νωρίς το πρωί με ενδιάμεσες στάσεις για την Κομοτηνή. Άφιξη και τακτοποίηση στο ξενοδοχείο μας. Ελεύθερο βράδυ για περιήγηση και διασκέδαση στην πόλη. Δείπνο και διανυκτέρευση.\n2η Ημέρα (06/06): Κομοτηνή – Καλλίπολης – Τροία – Τσανάκκαλε\nΠλούσιο μπουφέ πρόγευμα και διέλευση των συνόρων (απαραίτητο διαβατήριο ή ταυτότητα νέου τύπου). Μέσω Κεσσάνης θα φτάσουμε στην «όμορφη πόλη» Gelibolu – Καλλίπολη, πατρίδα της Σοφίας Βέμπο και αιώνιος προμαχώνας της Κωνσταντινούπολης, με πλούσια πολεμική και όχι μόνο Ιστορία. Χρόνος για βόλτα, καφέ και επίσκεψη στο Μουσείο Πίρι Ρέϊς, του διάσημου ναυάρχου του 16ου αιώνα. Διέλευση του Ελλησπόντου με πλοιάριο για Λάμψακο και φτάνουμε πλέον στην Ασιατική πλευρά με προορισμό την Τροία, το Ομηρικό Ίλιον κάτω από το όρος Ίδα της Φρυγίας. Επίσκεψη στον Αρχαιολογικό Χώρο και το Μουσείο της πόλης του Βασιλιά Πρίαμου που πρώτος ξανάφερε στο φως ο Ερρίκος Σλήμαν στα 1870 και συνέχισε να ερευνά στα νεότερα χρόνια ο Κόρφμαν (1988-2005). Θα δούμε και το αντίγραφο του Δούρειου Ίππου πριν πάρουμε το δρόμο για το παραθαλάσσιο Τσανάκκαλε. Άφιξη στο ξενοδοχείο μας και χρόνος για τακτοποίηση στα δωμάτια. Δείπνο και διανυκτέρευση.\n3η Ημέρα (07/06): Τσανάκκαλε – Τένεδος – Τσανάκκαλε\nΑναχώρηση μετά το πρωινό μας για το Γκεϊκλί, όπου θα πάρουμε το καράβι για την Τένεδο. Άφιξη και περιήγηση περπατώντας στην πόλη με το φαρδύ πλακόστρωτο και τα σπουδαία αξιοθέατα. Θα επισκεφτούμε την Εκκλησία της Θεοτόκου στην παλιά Ελληνική Γειτονιά, αλλά και το Γενοβέζικο κάστρο του 1.100 μΧ που δεσπόζει στην είσοδο του λιμανιού. Απέναντι από τη μεγάλη πλατεία βρίσκεται η ανοιχτή αγορά. Εδώ χτυπά η καρδιά του νησιού, ντόπιοι και επισκέπτες έρχονται για να ψωνίσουν, να χαλαρώσουν, να πιούν ένα παγωμένο χυμό στην πυκνή σκιά των δέντρων. Το απόγευμα αναχώρηση για το λιμάνι και επιστροφή στο Τσανάκκαλε. Άφιξη στο ξενοδοχείο και ελεύθερος χρόνος. Δείπνο και διανυκτέρευση.\n4η Ημέρα (08/06): Τσανάκκαλε – Ίμβρος – Τσανάκκαλε\nΑναχώρηση μετά το πρωινό μας για το Καμπάτεπε, όπου θα πάρουμε το καράβι για την Ίμβρο. Φτάνουμε στο Κουζούλιμανι – Άγιος Κήρυκος και περιήγηση στο νησί ακολουθώντας το δρόμο μέχρι τα χωριά Σχοινούδι (Sirinkoy) και Αγρίδια. Επόμενη στάση στην περιοχή των Αγίων Θεοδώρων, το σημερινό ΖεϊτινλίΚόϋ που σημαίνει ελαιώνας και είναι η γενέτειρα του Οικουμενικού Πατριάρχου Βαρθολομαίου. Θα δούμε την εκκλησία του Αγίου Γεωργίου και το σχολείο που επαναλειτούργησε μετά από πολλά χρόνια, στο οποίο φοίτησε ο Πατριάρχης. Αργότερα, επίσκεψη στην ομώνυμη πρωτεύουσα του νησιού με την εκκλησία της Παναγιάς. Ελεύθερος χρόνος για περιήγηση και φαγητό σε κάποιο από τα ελληνικά ταβερνάκια. Το απόγευμα αναχώρηση για το λιμάνι και επιστροφή στο Τσανάκκαλε. Άφιξη στο ξενοδοχείο και ελεύθερος χρόνος. Δείπνο και διανυκτέρευση.\n5η Ημέρα (09/06): Τσανάκκαλε – Καβάλα\nΑναχώρηση μετά το πρωινό μας για την Καβάλα. Στάση για φωτογραφίες στο πιο πρόσφατο αντίγραφο του Δούρειου Ίππου που έκαναν δώρο στην πόλη οι συντελεστές της χολιγουντιανής ταινίας «Τροία». Περνάμε και πάλι τον Ελλήσποντο με κατεύθυνση τα σύνορα των Κήπων και από εκεί για την πανέμορφη παραθαλάσσια πόλη της Καβάλας, με τη χαρακτηριστική μακεδονίτικη αρχιτεκτονική. Άφιξη στο ξενοδοχείο μας. Δείπνο και διανυκτέρευση.\n6η Ημέρα (10/06): Καβάλα – Αθήνα (Νέα Μάκρη)\nΜετά το πρωινό θα έχουμε ελεύθερο χρόνο στο κέντρο της πόλης της Καβάλας. Εδώ δεσπόζουν το υδραγωγείο, το Δημαρχείο, τα καπνομάγαζα, το Βήμα του Αποστόλου Παύλου και το Ιμαρέτ, το σπίτι του Μοχάμεντ Αλί, ο έφιππος ανδριάντας του, καθώς και ο μικρός Φάρος δίπλα στο ναό της Παναγίας. Ελεύθερος χρόνος για φαγητό και ακολουθούμε τον δρόμο της επιστροφής με ενδιάμεσες στάσεις. Άφιξη το βράδυ με τις καλύτερες αναμνήσεις.\nΜία (1) διανυκτέρευση στην Κομοτηνή, στο ξενοδοχείο Chris & Eve Hotel 4* με ημιδιατροφή.\nΤρεις (3) διανυκτερεύσεις στο Τσανάκκαλε, στο ξενοδοχείο Helen Hotel 3* με ημιδιατροφή.\nΜία (1) διανυκτέρευση στην Καβάλα, στο ξενοδοχείο Lucy Hotel 5* με ημιδιατροφή.\nΑκτοπλοϊκά Εισιτήρια εκδρομέων και πούλμαν Καλλίπολη – Λάμψακος & Λάμψακος – Καλλίπολη.\nΑκτοπλοϊκά Εισιτήρια εκδρομέων και πούλμαν Γκεϊκλί – Τένεδος & Τένεδος – Γκεϊκλί.\nΑκτοπλοϊκά Εισιτήρια εκδρομέων και πούλμαν Καμπάτεπε – Ίμβρος & Ίμβρος – Καμπάτεπε.\nΦόροι διαμονής στα ξενοδοχεία της Ελλάδας (ειδικό τέλος διανυκτέρευσης) 3,00€ ανά δωμάτιο, ανά διανυκτέρευση για ξενοδοχείο 4* / 4,00€ ανά δωμάτιο, ανά διανυκτέρευση για ξενοδοχείο 5* και καταβάλλονται στο ξενοδοχείο απευθείας από τους συμμετέχοντες.\nΔιήμερη Εκδρομή Δομοκός, Λαμία – Έθιμο «Κουρμπάνι», Μουσείο Φυσικής Ιστορίας Οίτης, Αστεροσκοπείο Υπάτης – 28.05.2020\n4ήμερη Εκδρομή στη Θάσο – Γύρος του νησιού – 14.05.2020\n4ήμερη Εκδρομή στη «Βάλια Κάλντα – Εθνικός Δρυμός Πίνδου – Γρεβενά, Βωβούσα, Τρίκαλα, Καλαμπάκα – Ξενάγηση στον Εθνικό Δρυμό με Jeep 4X4 – 14.05.2020\nΔιήμερη Εκδρομή Μεσσηνιακή & Λακωνική Μάνη – Καρδαμύλη, Αρεόπολη, Γύθειο, Βάθεια – 09.05.2020


«Ήταν ένας άγγελος...» Ραγίζει καρδιές ο σύζυγος της 36χρονης που «έσβησε» στο τιμόνι - Alldaynews.gr\nΚάποιες φορές παίρνει και την οικογένεια μαζί του, αφού τόσο η σύζυγος όσο και τα παιδιά του λείπουν πάρα πολύ. Δείτε τι είπε στο LamiaReport για τις τελευταίες στιγμές πριν γίνει το μοιραίο.\nΜου είπε ότι είναι στο αεροπλάνο στην Έκθεση και ότι δεν αισθάνεται καλά. “Έχω πόνο στο στήθος και με έχει λούσει κρύος ίδρωτας”, του ειπε. “Μείνε εκεί που είσαι και έρχομαι αμέσως” , “Όχι θα πάω στην αδελφή μου…“, ήταν η απάντηση της γυναίκας του και αυτά ήταν και τα τελευταία λόγια που άκουσε. «Σε λίγο με πήρε τηλέφωνο η αδελφή της και μου ειπε τι έγινε. Δεν μπορώ ακόμα να πιστέψω ότι έτσι από τη μια στιγμή στην άλλη έφυγε ο άγγελός μας…», είπε ο σύζυγος στο LamiaReport\nΕτικέτες: Ανακοπή καρδιάςΛαμίαΤροχαίο


ΓΦΑ ΠΑΝΕΠΙΣΤΗΜΙΟ ΘΕΣΣΑΛΙΑΣ-ΛΑΡΙΣΑ – Πρόγραμμα πρώτων βοηθειών «ΤΡΙΤΗ 16/04/2019»\nΥλοποίηση προγράμματος εκπαίδευσης στην παροχή Α βοηθειών και την αντιμετώπιση επειγουσών καταστάσεων.\nΤην ΤΡΙΤΗ 16 ΑΠΡΙΛΙΟΥ 2019 και ώρα 12:00μμ θα πραγματοποιηθεί από το γραφείο εκπαίδευσης του ΕΚΑΒ Λάρισας στο κλειστό Γυμναστήριο του Πανεπιστημίου Θεσσαλίας στη Λάρισα (πρώην ΤΕΙ), πρόγραμμα εκπαίδευσης στην παροχή Α βοηθειών και την αντιμετώπιση επειγουσών καταστάσεων για τους φοιτητές του Πανεπιστημίου Θεσσαλίας.\n1) Βασική Υποστήριξη Ζωής & Αυτόματη Εξωτερική Απινίδωση σε Ενήλικα.\n2) Βασική Υποστήριξη Ζωής & Αντιμετώπιση Πνιγμονής στο Παιδί.\n1) Αντιμετώπιση Τραυματισμών.\n2) Αντιμετώπιση Παθολογικών περιστατικών.\nΠαρακαλούνται τα μέλη της Πανεπιστημιακής Κοινότητας του Π.Θ. που επιθυμούν να συμμετάσχουν στο πρόγραμμα εκπαίδευσης στην παροχή Α βοηθειών και την αντιμετώπιση επειγουσών καταστάσεων να δηλώσουν συμμετοχή έως την Δευτέρα 15-04-2019 στο Γραφείο Φυσικής Αγωγής καθημερινά από 09:00 έως 14:00 ή στα τηλέφωνα: 2410684347, vod. 6947521370, What’s Up: 6982287089, F.b. Γιώργος Μπούτλας και στο email: boutlas@teilar.gr .\nΟ υπεύθυνος του Γραφείου Φυσικής Αγωγής: Μπούτλας Γεώργιος Κ.Φ.Α.\nΓενικές Ανακοινώσεις Σεμινάριο Πρώτων Βοηθειών\nΤελικοί αγώνες ποδοσφαίρου 11×11 →


Νέο μήνυμα Μητσοτάκη στις 18:00 για τον κορονοϊό - Τι αποκάλυψε ο Πέτσας - Newsbomb - Ειδησεις\nΕΛΛΑΔΑ 24/09/2020 12:47\nΜήνυμα προς τον ελληνικό λαό θα απευθύνει σήμερα, στις 18:00, ο πρωθυπουργός, Κυριάκος Μητσοτάκης.\nΤην συγκεκριμένη εξέλιξη αποκάλυψε ο κυβερνητικός εκπρόσωπος, Στέλιος Πέτσας, κατά την ενημέρωση των πολιτιών συντακτών.\nΟπως είπε ο Στέλιος Πέτσας, ο Πρωθυπουργός δεν θα ανακοινώσει νέο lockdown, αλλά θα περιγράψει σε ποια κατάσταση βρισκόμαστε σήμερα και θα υπογραμμίσει τι πρέπει να γίνει για να μην εφαρμοστούν αυστηρότερα μέτρα.\nΠαράλληλα, ο κυβερνητικός εκπρόσωπος τόνισε ότι είναι επιτακτική η ανάγκη αυστηρής τήρησης των μέτρων που ισχύουν και υπογράμμισε ότι είναι μείζονος σημασίας η χρήση μάσκας στους κλειστούς χώρους και τα ΜΜΜ.\nΠέτσας: Θα μπορούσαμε να έχουμε πάνω από 1.600 κρούσματα την μέρα\nΔείτε τα γραφήματα που παρουσίασε ο Στέλιος Πέτσας:\nΟ υπουργός Υγείας Βασίλης Κικίλιας συναντάται σήμερα με τους αρμόδιους εκπροσώπους των κοινοβουλευτικών κομμάτων της Αντιπολίτευσης, προκειμένου να τους ενημερώσει σχετικά με τις εξελίξεις για τον κορονοϊό και την ετοιμότητα του συστήματος Υγείας.\nΗ συνάντηση στην οποία θα συμμετέχει και ο Καθηγητής Σωτήρης Τσιόδρας θα πραγματοποιηθεί στο Υπουργείο Υγείας στις 15:00.


Moroccanoil Oil-No-More 45ml. Scalp treatment - azera.gr\nMoroccanoil Oil-No-More 45ml. Scalp treatment\nΑναζωογονεί τα μαλλιά με άτονη όψη.\nΓια λιπαρό δέρμα κεφαλιού.\nΤο λιπαρό δέρμα του κεφαλιού μπορεί να κάνει τα μαλλιά αδύναμα και άτονα.\nTo Moroccanoil® Oily Scalp Treatment είναι μια επαγγελματική περιποίηση του δέρματος του κεφαλιού, σχεδιασμένη για τον έλεγχο της υπερπαραγωγής σμήγματος και την αναζωογόνηση των μαλλιών.\nΑυτή η συμπυκνωμένη σύνθεση συνδυάζει το πλούσιο σε αντιοξειδωτικά έλαιο Argan και το απαραίτητο έλαιο τζίντζερ, για να συμβάλει στη διόρθωση των ανισορροπιών και να ανακουφίσει τη φλεγμονή του θυλακίου της τρίχας που ρυθμίζει την παραγωγή σμήγματος. Τα επίπεδα σμήγματος ρυθμίζονται, οι ρίζες σηκώνονται, καθώς τα μαλλιά αποκτούν σώμα και ζωή.\nΧωρίστε τα μαλλιά σε τέσσερα ίσα τμήματα.\nΕφαρμόστε 3-6 σταγόνες Moroccanoil® Oily Scalp Treatment στο δέρμα του κεφαλιού γύρω από κάθε τμήμα. Κάντε μασάζ και αφήστε το για 5-10 λεπτά. Χτενίστε και ξεπλύνετε.\nΣυνεχίστε με το κατάλληλο σαμπουάν και conditioner Moroccanoil.\nΧρησιμοποιήστε το μία φορά την εβδομάδα και λιγότερο συχνά όσο η κατάσταση των μαλλιών βελτιώνεται.


Eνισχυτες Oργανων Compo ενισχυτής για ακουστικά μουσικά όργανα, ισχύος 60W 3 καναλιών (1 Line + 1 Mic/Line + Aux), με woofer 8” διπλού κώνου. Equalizer 3 περιοχών στο 1 κανάλι & 2 περιοχών στο 2 κανάλι. Ενσωματωμένη ψηφιακή μονάδα effect με REVERB/CHORUS/DELAY. Παρέχεται Phant..\nEνισχυτες Oργανων Combo vintage ενισχυτής ηλεκτρικής κιθάρας, ισχύος 15W, με Turbosound woofer 8”, λυχνία προ-ενίσχυσης 12AX7, δύο εισόδους & έξοδο ακουστικών, με EQ Hi/Low & Gain. ..\nEνισχυτες Oργανων Κεφαλή ενισχυτής μπάσσου 2000W με 3 λυχνίες 12AX7. Έχει eq 3 περιοχών με διακόπτη επιλογής συχνότητας στις μεσαίες συχνοτητες ( 220 Hz/ 600 Hz/ 2,5 Khz). Έξοδος DI (Pre/Post Eq). Send/Return με jack. Έξοδος ενισχυτή σε SPEAKON. ..\nBugera BC15 - 15 Watt Vintage Tube Combo\nBC15 15-Watt Vintage Guitar Amp with 12AX7 Tube Extremely versatile guitar amplifier with hand-selected 12AX7 tube Authentic vintage design and classic guitar sound Powerful 30-Watt, 8" vintage-tuned guitar speaker 2-channel tube preamp and wide-range gain control for super-fat s..


ΠΡΑΚΤΙΚΑ ΚΑΙ ΝΟΜΙΚΑ ΖΗΤΗΜΑΤΑ ΓΙΑ ΤΙΣ ΠΕΡΙΠΤΩΣΕΙΣ ΑΠΟΠΕΙΡΑΣ ΔΙΑΚΟΠΗΣ ΤΟΥ ΗΛΕΚΤΡΙΚΟΥ ΡΕΥΜΑΤΟΣ ΑΠΟ ΕΡΓΟΛΑΒΟΥΣ ΤΗΣ ΔΕΗ ΛΟΓΩ ΑΡΝΗΣΗΣ ΠΛΗΡΩΜΗΣ ΤΩΝ ΛΟΓΑΡΙΑΣΜΩΝ ΜΕ ΤΟ ΧΑΡΑΤΣΙ | ΜΕΤΩΠΟ ΑΝΤΙΣΤΑΣΗΣ ΚΑΙ ΑΝΑΤΡΟΠΗΣ (MET.A.A.)\n* ΣΗΜ. Στην ηλεκτρονική συμπλήρωση/αποστολή της αίτησης εξαίρεσης, για να γίνει δυνατή η ποστολή, απαιτείται η συμπλήρωση/δήλωση ότι «έχουμε μόνο ένα ακίνητο» σε αντίστοιχο τεραγωνίδιο. Στην αντίθετη περίπτωση το ηλεκτρονικό σύστημα δεν κάνει αποδεκτή τη δήλωση. Όσους αφορά αυτή η περίπτωση, έχουν δηλαδή και άλλη ιδιοκτησία, είναι υποχρεωμένοι να καταθέσουν την αντίστοιχη δήλωση αδυναμίας πληρωμής στην ΔΟΥ.\nΣχόλιο από andreasxiromeritis on Ιανουαρίου 19, 2012 14:42\nΠραγματοποιήθηκε σήμερα 19-1-12 το πρωί 9.πμ η παρέμβαση στη ΔΕΗ της Λαικής Συνέλευσης Αγ.Νεκταρίου και της Επιτροπής Αγώνα Θεσσαλίας «ΔΕΝ ΠΛΗΡΩΝΟΥΜΕ ΤΗΝ ΚΡΙΣΗ ΤΟΥΣ».\nΔηλώσαμε κατηγορηματικά την αντίθεσή μας στο ενσωματωμένο στους λογαριασμούς ρεύματος χαράτσι ακινήτων και την εναντίωσή μας σε οποιαδήποτε διακοπή ρεύματος σε σπίτι συμπολίτη μας.\nΔιατρανώσαμε την απόφασή μας να επανασυνδέουμε το ρεύμα σε κάθε περίπτωση διακοπής λόγω μη πληρωμής του χαρατσιού, αλλά και στις περιπτώσεις οικονομικής αδυναμίας που οδηγούνται συμπολίτες μας από την κυβερνητική πολιτική της εξαθλίωσης και της καταστροφής, της κυβέρνησης του Παπαδήμ(ι)ου, της Ε.Ε και του ΔΝΤ.\nΠήραμε τη διαβεβαίωση των συνδικαλιστών της ΔΕΗ, ότι δεν θα προβούν οι ίδιοι σε καμία διακοπή ρεύματος και απομένει να αντιμετωπίσουμε τον εργολάβο ιδιώτη που θα αναλάβει το «ανθυγιεινό και επικίνδυνο» έργο της διακοπής ηλεκτροδότησης.\nΤο ενδιαφέρον του κόσμου, που πήγαινε να πληρώσει τους λογαριασμούς ρεύματος κατά τη διάρκεια της διαμαρτυρίας μας, ήταν μεγάλο.Συμπληρώθηκαν 30 αιτήσεις προς τη ΔΕΗ πληρωμής λογαριασμών ρεύματος χωρίς το χαράτσι. Επιπλέον είχαμε πολλές ερωτήσεις για το κίνημά μας και του χώρου που συγκαλείται η συνέλευσή μας.\nΤρελοκομείον «Η Ωραία Ευρωπαϊκή Ένωσις» Πρόταση για πανευρωπαϊκή ημέρα δράσης ενάντια στον καπιταλισμό


Δοκιμή για το νέο Honda HR-V σε 600 χιλιόμετρα - Μηχανοκίνητα - Νέα Κρήτη\nΤώρα διαβάζετε: Δοκιμή για το νέο Honda HR-V σε 600 χιλιόμετρα\nΔοκιμή για το νέο Honda HR-V σε 600 χιλιόμετρα\nΤο ΑΠΕ - ΜΠΕ δοκιμάζει το νέο Honda και μας το παρουσιάζει. Όταν πριν από δέκα χρόνια οδηγήσαμε το HR-V είχαμε μείνει έκπληκτοι από τις δυνατότητες, το καλό στήσιμο, τη δυναμική και τις επιδόσεις του.\nΣήμερα, συγκρίνοντάς το με τη νέα γενιά, αποκομίσαμε θετικές εντυπώσεις, παρά το γεγονός ότι από τότε έχουν γίνει τεχνολογικά άλματα. Διανύοντας πάνω από 600 χιλιόμετρα καταφέραμε να αξιολογήσουμε με τον καλύτερο τρόπο όλες τις δυνατότητές του.\nΣτην πράξη το μοντέλο αποδείχθηκε εξαιρετικά ευρύχωρο και με πολλές θέσεις για μικροπράγματα, τόσο για τον οδηγό και τον συνοδηγό, όσο και για τους πίσω επιβάτες.\nΟ αποθηκευτικός χώρος είναι 465 λίτρα και απόλυτα βολικός στο φόρτωμα μεγάλων αποσκευών. Μάλιστα αν αναδιπλώσουμε τα πίσω καθίσματα, ο αποθηκευτικός χώρος αγγίζει τα 1026 λίτρα.\nΣχεδιαστικά η καμπίνα έχει λιτές γραμμές και η ποιότητα των υλικών είναι εξαιρετική. Η στραμμένη προς τον οδηγό κεντρική κονσόλα προσδίδει έναν οδηγοκεντρικό χαρακτήρα.\nΗ μαλακή επένδυση στο εμπρός μέρος του ταμπλό και στα πλευρικά της κεντρικής κονσόλας κάνουν το μοντέλο πιο φιλικό. Η συναρμογή των υλικών μπορεί να χαρακτηριστεί πολύ καλή.\nΞεχωρίζει το υπερυψωμένο διαχωριστικό ανάμεσα στα εμπρός καθίσματα, η σειρά με τους 3 αεραγωγούς μπροστά από τον συνοδηγό, το 3D εφέ του ταχύμετρου και τα κουμπιά touch του κλιματισμού.\nΗ θέση οδήγησης είναι ψηλή, με αποτέλεσμα ο οδηγός να έχει τον πλήρη έλεγχο του οχήματος. Η εργονομία από την άλλη είναι πολύ καλή. Στην κεντρική κονσόλα δεσπόζει η οθόνη αφής του Honda Connect (με CD player) που φροντίζει για την απαιτούμενη συνδεσιμότητα, την πληροφόρηση, την πλοήγηση και την ψυχαγωγία των επιβατών.\nΠιο χαμηλά βρίσκεται η οθόνη του συστήματος κλιματισμού - αφής και μαζί με την υπερυψωμένη κεντρική κονσόλα με piano black επένδυση, ολοκληρώνουν την ιδιαιτερότητα της καμπίνας.\nΑισθητικά το νέο HR-V είναι ελκυστικό, με δυναμικές γραμμές εξωτερικά. Mε μήκος στα 4.294μ το HR-V βασίζεται σε μεγάλο βαθμό στην πλατφόρμα του νέου Jazz. Μάλιστα τοποθετείται ανάμεσα ακριβώς από το Nissan Juke και το Nissan Qashqai.\nΩστόσο οι άνθρωποι της Honda όταν το σχεδίαζαν σίγουρα είχαν στο μυαλό τους το πετυχημένο Qashqai καθώς έχουν πολλές ομοιότητες.\nΑπό τα θετικά που μας άρεσαν στο αυτοκίνητο ήταν ο 1.6 i-DTEC diesel κινητήρας που αποδίδει 120 ίππους και έχει ροπή 300 Nm. Ο κινητήρας κινεί χωρίς πρόβλημα και με απόλυτη οικονομία το μοντέλο της Honda. Από την στάση μέχρι και τα πρώτα 100χλμ/ώρα έρχονται σε 10 δευτερόλεπτα, ενώ η τελική ταχύτητα είναι 192χλμ/ώρα, που έρχονται γρήγορα και ακούραστα.\nΗ κατανάλωση κατά τη διάρκεια της δοκιμής ήταν 4,9 λίτρα. Όμως αν ήθελες να κάνεις οικονομία αυτή έρχονταν χωρίς ιδιαίτερη προσπάθεια. Η εκπομπή ρύπων στο χιλιόμετρo εστιάζεται στα 104 γραμμάρια. Στην πράξη -όμως- ο πετρελαιοκινητήρας ήταν νευρικός από τις χαμηλές στροφές και οικονομικός, ακόμη και όταν αποφασίσαμε να το οδηγήσουμε γρήγορα.\nΗ ανάρτηση είναι κατάλληλη ρυθμισμένη, με καλή πρόσφυση και καλή ποιότητα κύλισης. Το αυξημένο ύψος από το έδαφος είναι ιδανικό για σκληροτράχηλες διαδρομές. Το τιμόνι είναι ελαφρύ και αρκετά ευκίνητο.\nΕφοδιασμένο με προηγμένα ηλεκτρονικά συστήματα υποβοήθησης οδηγού (το πακέτο ADAS περιλαμβάνει από αυτόματο φρενάρισμα μέχρι ειδοποίηση για ακούσια αλλαγή λωρίδας και αυτόματη μεγάλη σκάλα φώτων) και εξαιρετικά φρένα, το HR-V εμφανίζει υψηλότατα περιθώρια ενεργητικής ασφάλειας. Οι τεχνικοί της εταιρείας έκαναν εξαιρετική δουλειά στην ηχομόνωση, ακόμη και στις υψηλές ταχύτητες.\nΤις ημέρες που το είχαμε στη διάθεσή μας σχηματίσαμε θετικές εντυπώσεις. Το ταξίδι ήταν άνετο, οι επιδόσεις καλές και η οικονομία του καυσίμου χαμηλή, χωρίς να σκεφτόμαστε το κάθε χιλιόμετρο. Η τιμή κτήσης του μοντέλου της δοκιμής ήταν 27.750 ευρώ. Τιμή λίγο πάνω από τον μέσο όρο της κατηγορίας, που αντισταθμίζεται από τα ποιοτικά χαρακτηριστικά και την αξιοπιστία του μοντέλου.


ΗΛΕΚΤΡΟΛΟΓΟΙ ΚΕΡΑΜΕΙΚΟΣ, Ηλεκτρολόγος Τεχνικοί 365, 210 3 242424\nΗΛΕΚΤΡΟΛΟΓΟΙ ΚΕΡΑΜΕΙΚΟΣ ΤΕΧΝΙΚΟΙ365\nΗλεκτρολόγοι Κεραμεικός 210 3 242424\nΗ εταιρεία ΗΛΕΚΤΡΟΛΟΓΟΙ ΚΕΡΑΜΕΙΚΟΣ Τεχνικοί365 αποτελείται από ένα ευρύ δίκτυο τεχνικών κάθε ειδικότητας, όπως ηλεκτρολόγοι Κεραμεικός. Έχοντας πολυετή παρουσία στο χώρο των ηλεκτρολογικών εργασιών και εγκαταστάσεων, οι ηλεκτρολόγοι μας παρέχουν τεχνικές και ηλεκτρολογικές υπηρεσίες υψηλής ποιότητας 365 ημέρες το χρόνο και 24 ώρες την ημέρα!\nΈμπειρος ηλεκτρολόγος; Δεν βρίσκετε άμεσα διαθέσιμους ηλεκτρολόγους στην περιοχή Κεραμεικός;\nΗ εταιρεία μας έχει τον "άνθρωπό" σας για την ηλεκτρολογική εργασία που χρειάζεστε! Καλέστε την Ηλεκτρολόγοι Κεραμεικός Τεχνικοί365 για μία πρώτη εκτίμηση και το τεχνικό συνεργείο των ηλεκτρολόγων της εταιρείας μας θα μεριμνήσει άμεσα για την επίλυση του προβλήματος ή της βλάβης που αντιμετωπίζετε!\nΑξιόπιστες υπηρεσίες για κάθε ηλεκτρολογική βλάβη και ηλεκτρολογική εργασία με σημείο αναφοράς τους καλύτερους ηλεκτρολόγους της εταιρείας ΗΛΕΚΤΡΟΛΟΓΟΙ ΚΕΡΑΜΕΙΚΟΣ ΤΕΧΝΙΚΟΙ365:\nΑλλαγή Πίνακα και Ρελέ Κεραμεικός\nΑν αντιμετωπίζετε συχνά προβλήματα με το ρελέ, σημαίνει ότι υπάρχει διαρροή και χρειάζεται ηλεκτρολόγος Κεραμεικός. Σε κάθε περίπτωση δώστε ιδιαίτερη σημασία στη σωστή εγκατάσταση του ρελέ διαφυγής από αδειούχους ηλεκτρολόγους Κεραμεικός. Η σημασία του έγκειται στο γεγονός ότι μας προστατεύει από την ηλεκτροπληξία σε περίπτωση διαρροής.\nΈνα "έξυπνο" σπίτι έχει ως σημείο αναφοράς τις εντολές Χ10 χρησιμοποιώντας την υπάρχουσα ηλεκτρική εγκατάσταση και υποδομή για να ελέγξουμε, για παράδειγμα τις ηλεκτρικές συσκευές, τα ηλεκτρικά ρολά, τον φωτισμό, την θέρμανση και πολλά άλλα. Έαν θέλετε να σχεδιάσουμε μαζί το έξυπνο σπίτι σας και οι ηλεκτρολόγοι της εταιρείας μας σε Κεραμεικός να σας ενημερώσουν για το κόστος της όποιας εργασίας απευθυνθείτε στην Τεχνικοί365 για μία πρώτη εκτίμηση.\nΜε τον όρο δομημένη καλωδίωση αναφερόμαστε σε όλες τις απαιτούμενες καλωδιώσεις για ανταλλαγή δεδομένων, σημάτων, και έλεγχο επικοινωνιών χρησιμοποιώντας συνήθως τυποποιημένα υλικά βάσει διεθνών προτύπων. Οι ηλεκτρολόγοι Κεραμεικός της εταιρείας μας αναλαμβάνουν κάθε είδους εργασία δομημένης καλωδίωσης σε Κεραμεικός και Αττική\nΗλεκτρικές και Ηλεκτρολογικές Εγκαταστάσεις (Απλές - Σύνθετες) Κεραμεικός\nΣτην εταιρεία ΗΛΕΚΤΡΟΛΟΓΟΙ ΤΕΧΝΙΚΟΙ365 ΚΕΡΑΜΕΙΚΟΣ αναλαμβάνουμε τη μελέτη, εγκατάσταση και συντήρηση ηλεκτρολογικών εγκαταστάσεων σύμφωνα με τα διεθνή πρόπυπα και τις απαιτήσεις σας. Η εμπειρία και η άρτια τεχνική γνώση και εκπαίδευση των ηλεκτολόγων Κεραμεικός της εταιρείας μας εγγυάται στους πελάτες μας υψηλή ποιότητα και ασφάλεια στην κατασκευή των ηλεκτρολογικών εγκαταστάσεων.\nΠιστοποιητικά ΔΕΗ Κεραμεικός\nΓια πιστοποιητικό ΔΕΗ στην Κεραμεικός από πιστοποιημένους ηλεκτρολόγους επικοινωνήστε μαζί μας για να μάθετε: πότε χρειάζεται το Πιστοποιητικό ΔΕΗ; Ποια είναι η διαδικασία; Πόση διάρκεια έχει το Πιστοποιητικό ΔΕΗ; Πότε χρειάζεται το πιστοποιητικό ηλεκτρολόγου Κεραμεικός;\nΓια ηλεκτρολογικές εγκαταστάσεις φωτισμού, για ηλεκτρολογική εγκατάσταση φωτισμού LED, για εγκατάσταση φωτιστικών σωμάτων, επιτοίχιους και κρυφούς φωτισμούς εσωτερικού ή εξωτερικού χώρου στην ΗΛΕΚΤΡΟΛΟΓΟΙ ΚΕΡΑΜΕΙΚΟΣ ΤΕΧΝΙΚΟΙ365 θα βρείτε άμεσα διαθέσιμο ηλεκτρολόγο για κάθε σας ανάγκη.\nΣτην Τεχνικοί365 το έμπειρο συνεργείο συνεργατών και ηλεκτρολόγων Κεραμεικός μας αναλαμβάνει μελέτη και εγκατάσταση φωτοβολταϊκών εγκαταστάσεων είτε αυτόνομου δικτύου είτε διασύνδεδεμένου. Τα αυτόνομα φωτοβολταϊκά συστήματα καλύπτουν τις άμεσες ενεργειακές ανάγκες της εγκατάστασης και δεν συνδέονται στο δίκτυο ηλεκτροδότησης. Σε αντίθεση με τον διασυνδεδεμένο φωτοβολταϊκό σταθμό που αφορά φωτοβολταϊκές εγκαταστάσεις οι οποίες τροφοδοτούν την παραγόμενη ενέργεια στο δίκτυο διανομής ηλεκτρικής ενέργειας.\nΤεχνικός Κεραιών Τηλεόρασης Κεραμεικός\nΕξειδικευμένοι ηλεκτρολόγοι σε Κεραμεικός έρχονται άμεσα στο χώρο σας και αναλαμβάνουν είτε την εγκατάσταση κεραίας τηλεόρασης ή την επισκευή της υπάρχουσας κεραιάς σε προσιτό κόστος.\nΟ έμπειρος τεχνικός ΗΛΕΚΤΡΟΛΟΓΟΣ ΚΕΡΑΜΕΙΚΟΣ της εταιρείας μας θα φροντίσει να ρυθμίσει το σωστό κέντρο εκπομπής με ψηφιακό πεδιόμετρο και έπειτα να περάσει τα καλώδια που χρειάζονται από την κεραία έως την τηλεόραση.\nΕπισκευή NOVA - ΟΤΕ TV Κεραμεικός\nΟι ειδικευμένοι τεχνικοί ηλεκτρολόγοι μας στην περιοχή Κεραμεικός αναλαμβάνουν την εγκατάσταση NOVA-ΟΤΕ TV, την τοποθέτηση του δορυφορικού πιάτου καθώς και τον έλεγχο, την επισκευή ή την ρύθμιση των ήδη τοποθετημένων δορυφορικών κεραιών κάνοντας χρήση σύγχρονου εξοπλισμού.\nΔιαθέτοντας σύγχρονο ηλεκτρολογικό εξοπλισμό, η εταιρεία Ηλεκτρολόγοι Τεχνικοί 365 Κεραμεικός αναλαμβάνει οποιαδήποτε ηλεκτρολογική εργασία με συνέπεια και σεβάσμο στον πελάτη σε Κεραμεικός και Αττική.\nΤεχνικοί Ηλεκτρόλογοι 365 ημέρες Κεραμεικός\nTags: Ηλεκτρολόγος, Ηλεκτρολόγοι Κεραμεικός, ΗΛΕΚΤΡΟΛΟΓΟΙ ΚΕΡΑΜΕΙΚΟΣ ΤΕΧΝΙΚΟΙ365


Ένταση και σπρωξίματα κατά τη σύσκεψη για το μπάσκετ: Αποχώρησε ο Γιαννακόπουλος - entasi kai sproximata kata ti syskepsi gia to basket: apochorise o giannakopoulos\n23:13 15/3/2019 - Πηγή: News 24|7\nΟ Υφυπουργός Αθλητισμού Γιώργος Βασιλειάδης συγκάλεσε το βράδυ της Παρασκευής σύσκεψη για το ελληνικό μπάσκετ, σε μια ύστατη προσπάθεια να βρεθεί λύση και να εξομαλυνθεί η κατάσταση.\nΣτο Υπουργείο βρέθηκαν εκπροσωπώντας τον Παναθηναϊκό ο Δημήτρης Γιαννακόπουλος, η νομική σύμβουλος της ΚΑΕ, Μαργαρίτα Θάνου και ο Γενικός Διευθυντής, Θεμιστοκλής Καρβουτζής. Από τον Ολυμπιακό\nήταν οι Παναγιώτης και Γιώργος Αγγελόπουλος, ο αντιπρόεδρος της ΚΑΕ, Γιώργος Σκινδήλιας, ο team manager Χρήστος Μπαφές και ο διευθυντής μάρκετινγκ, Νίκος Λεπενιώτης. Την ΑΕΚ εκπροσώπησε ο πρόεδρος της ΚΑΕ, Μάκης Αγγελόπουλος και ο Βαγγέλης Γαλατσόπουλος εκπροσώπησε τόσο τον ΠΑΟΚ όσο και τον ΕΣΑΚΕ.\nΑντί του προέδρου της ΕΟΚ, Γιώργου Βασιλακόπουλου βρέθηκε στη συνάντηση ο Αριστείδης Γολέμης (αντιπρόεδρος ΕΟΚ).\nΚατά την πορεία της συζήτησης επικράτησε αρκετή ένταση: Οι άνθρωποι της ΚΑΕ Ολυμπιακός κατήγγειλαν πως ο Δημήτρης Γιαννακόπουλος έφτυσε τον Γιώργο Σκινδήλια, το, οποίο μόλις βγήκε από την αίθουσα αποκάλεσε "πορνόγερο". Διαψεύδει την φτυσιά το αφεντικό του Παναθηναϊκού.\nΟ Γιαννακόπουλος ήταν έξαλλος, τα έβαλε τόσο με τους ανθρώπους της ομάδας του Πειραιά όσο και με τον Υφυπουργό Αθλητισμού Γιώργο Βασιλειάδη, με αποτέλεσμα η συζήτηση που είχε ξεκινήσει μία ώρα πριν να διακοπεί. Σύμφωνα με το περιβάλλον του Παναθηναϊκού, ο Δημήτρης Γιαννακόπουλος απωθήθηκε από τον Γιώργο Αγγελόπουλο και δέχθηκε προκλήσεις από τον Σκινδήλια, γι' αυτό και ήταν έξω φρενών μαζί τους.\n«Καθαρά από πρόκληση να με απειλεί ποιος; Ο πορνόγερος; Σας παρακαλώ. Αυτό ήθελε να γίνει; Σόου ήθελε να γίνει; Για να φύγει το επικοινωνιακό από τις ευθύνες των αποφάσεων τους; Η λύση είναι ο Υπουργός να σέβεται τους καλεσμένους του. Εδώ είμαστε. Εδώ είμαστε» είπε μόλις βγήκε από την αίθουσα ο Δημήτρης Γιαννακόπουλος.\nΗχητικό ντοκουμέντο του Sport 24 από την αποχώρηση του Δ. Γιαννακόπουλου:\nμπασκετ, sport 24, λύση, καε, ολυμπιακος, team, ΑΕΚ, ΠΑΟΚ, εσακε, εοκ, παναθηναικος, πειραιας, αγγελοπουλος, sport, Θόδωρος Αγγελόπουλος, γιωργος αγγελοπουλος, εοκ, εσακε, ωρα, sport, βραδυ, εδω ειμαστε, αιθουσα, ειπε, υφυπουργος, καε, καε ολυμπιακος, λύση, νομικη, περιβαλλον, συζητηση, σοου, χρηστος, αφεντικο, δημητρης, υπουργειο, sport 24, team, θανου\nεβολ, ηθικο διδαγμα, attenberg, unesco\nΘεσσαλονίκη: Άγρια συμπλοκή οπαδών στη Χαριλάου\nΔΕΗ: Έξι οι ενδιαφερόμενοι για τις λιγνιτικές μονάδες σε Μελίτη και Μεγαλόπολη\nΛίγες νεφώσεις και άνοδος της θερμοκρασίας το Σάββατο\nΗ American Airlines ανέστειλε τις πτήσεις της από και προς τη Βενεζουέλα\nΧαμός στη σύσκεψη! Πλακώθηκαν μπροστά στον υπουργό Γιαννακόπουλος και Αγγελόπουλοι\nΓιαννακόπουλος: «Κράτος δεν είναι ο Ολυμπιακός, ο Βασιλειάδης κοιτούσε απαθής»!\nΓιαννακόπουλος: Η κραυγή του στο νικητήριο τρίποντο του Καλάθη (vid)\nΛος Άντζελες: Στο “σφυρί” βίλα που ανήκε σε Rolling Stones και Marylin Manson\nΠληροφορίες για ένοπλο σε εμπορικό κέντρο του Λος Άντζελες\n«Καταδίκη της κυβέρνησης πρέπει να σημαίνει ταυτόχρονα και ισχυρή ΝΔ», τόνισε ο Μητσοτάκης


Εμπαιγμός | Αυγή\nΗ κυβέρνηση αποφεύγει να κάνει αυτά που πρέπει και αυτά που άλλες ευρωπαϊκές χώρες έχουν κάνει ήδη, γιατί τέτοιου είδους παρεμβάσεις προσκρούουν σε συμφέροντα\nΟι αυξήσεις στα τιμολόγια της ενέργειας οδηγούν σε τεράστια κοινωνική κρίση. Οι λογαριασμοί του ρεύματος προκαλούν απελπισία και οργή, καθώς τα πλέον ευάλωτα νοικοκυριά αδυνατούν να τους καλύψουν. Και η απελπισία γίνεται ακόμα μεγαλύτερη σε συνδυασμό με τις ανατιμήσεις στα καύσιμα και τα τρόφιμα.\nΒλέποντας ότι όλη αυτή η οργή στρέφεται τελικά εναντίον της, η κυβέρνηση μελετά διάφορες παρεμβάσεις, οι οποίες στοχεύουν περισσότερο στις ανάγκες μιας επικοινωνιακής διαχείρισης παρά στην πραγματική αντιμετώπιση του προβλήματος.\nΕπί της ουσίας, η κυβέρνηση αποφεύγει να κάνει αυτά που πρέπει και αυτά που άλλες ευρωπαϊκές χώρες έχουν κάνει ήδη: τη φορολόγηση των υπερκερδών του καρτέλ της ενέργειας και τη διαρθρωτική παρέμβαση στη λειτουργία της αγοράς.\nΔεν το κάνει, γιατί τέτοιου είδους παρεμβάσεις προσκρούουν σε συμφέροντα με τα οποία η κυβέρνηση Μητσοτάκη είναι στενά διαπλεκόμενη. Προτιμά να αφήνει εκατοντάδες νοικοκυριά στην αγωνία να καλύψουν τις ανάγκες τους, τη βιομηχανία της χώρας να ασφυκτιά από την εκτίναξη του κόστους παραγωγής, τις επιχειρήσεις να μετακυλίουν το κόστος στους καταναλωτές και τη χώρα να βουλιάζει σε νέα κρίση. Και διαχειρίζεται την κατάσταση εξαπολύοντας τους αρμόδιους υπουργούς να λένε απίστευτες ανοησίες στα κανάλια και να προκαλούν έτσι το κοινό αίσθημα και τη νοημοσύνη των πολιτών.\nΗ ανάγκη να ασκηθεί πίεση στην κυβέρνηση από την πλευρά της κοινωνίας είναι σήμερα μεγαλύτερη από ποτέ. Αρκετά με τον εμπαιγμό. Χρειάζονται δραστικά μέτρα τώρα.


Αγαπημένο μου μπυρολόγιο ημέρα 606, Papa Nero, Ελληνική session IPA μπύρα με 3,8% αλκοόλ, από τη Μικροζυθοποιία Θεσσαλίας. Η ονομασία της μπύρας προέρχεται από την γνωστή παραλία του Ανατολικού Πηλίου, Παπά Νερό, 55 χλμ από τον Βόλο και 4χλμ από το Μούρεσι στη νότια άκρη του Άη Γιάννη.\nΗ παραλία Παπά-Νερό\nΗ Papa Nero είναι ξανθιά, θολή, με αρκετό λευκό αφρό μεγάλης διάρκειας. Έχει έντονα hoppy αρώματα που σε πλημμυρίζουν με το άνοιγμα της φιάλης, με νότες εσπεριδοειδών και κωνοφόρων. Έχει ελαφρύ σώμα και αρκετή ανθράκωση. Η γεύση της είναι πραγματικά υπέροχη, ισορροπημένα γλυκόπικρη, και ιδιαίτερα ξεδιψαστική με ευχάριστες φρουτώδεις νότες κίτρου και γρασιδιού. Τέλος, η επίγευσή της είναι μεγάλης διάρκειας και με μια άκρως ευχάριστη ελαφριά πικράδα.\nArgo Session IPA


Νέο πλήγμα για τη Μέι: Παραιτήθηκαν τρεις βουλευτές των Τόρις – THE PAPER\n«Θλίβομαι από αυτή την απόφαση, είναι άνθρωποι που υπηρέτησαν με αφοσίωση το κόμμα μας για πολλά χρόνια και τους ευχαριστώ για αυτό. Φυσικά, η ένταξη του Ηνωμένου Βασιλείου στην ΕΕ υπήρξε αιτία διαφωνιών τόσο στο κόμμα μας όσο και στην χώρα για πολύ καιρό. Ο τερματισμός αυτής της ένταξης μετά από τέσσερις δεκαετίες δεν θα ήταν ποτέ εύκολος.\nΑλλά ολοκληρώνοντας την δέσμευση στο μανιφέστο μας και εφαρμόζοντας την απόφαση του βρετανικού λαού κάνουμε το σωστό για την χώρα. Και με αυτόν τον τρόπο μπορούμε να προχωρήσουμε μπροστά ενωμένοι προς ένα καλύτερο μέλλον. Είμαι αποφασισμένη, υπό την δική μου ηγεσία, το Συντηρητικό κόμμα να προσφέρει πάντα αξιοπρεπή, μετριοπαθή και πατριωτική πολιτική, την οποία αξίζει αυτή η χώρα» αναφέρει η Μέι σε ανακοίνωσή της.\nΟι παραιτήσεις θέτουν την Τερέζα Μέι σε ακόμη ασθενέστερη θέση στο Κοινοβούλιο, όπου η συμφωνία για το Brexit απερρίφθη από την συντριπτική πλειοψηφία των βουλευτών τον περασμένο μήνα.\nΑπειλούν επίσης να υπονομεύσουν την διαπραγματευτική θέση της πρωθυπουργού στις Βρυξέλλες, όπου επιστρέφει το απόγευμα σήμερα για συνομιλίες με τον πρόεδρο της Ευρωπαϊκής Επιτροπής Ζαν-Κλοντ Γιούνκερ, χωρίς, ωστόσο, ευνοϊκές προοπτικές.\nΒρετανία: Ψηφίζονται οι λεπτομέρειες του Brexit Υποχρεωτικά από τη βρετανική Βουλή περνά το Brexit Η Μέι απείλησε με πρόωρες εκλογές τους αντάρτες του κόμματος


Οδός Magnaflow Mustang Cat-Back Εξάτμιση (2015+ Ecoboost) - SteedaEU\nΠροσθήκη στο καλάθι €1.715,35\nΟδός Magnaflow Mustang Cat-Back Εξάτμιση (2015+ Ecoboost)\nΤα συστήματα εξάτμισης απόδοσης MagnaFlow είναι τόσο ανθεκτικά και αξιόπιστα όσο το όχημα που οδηγείτε. Αυτά τα κιτ εξάτμισης διαθέτουν κρεμαστές κρεμάστρες τύπου OEM για εύκολη εγκατάσταση, στροφές μανδάλου για την αποφυγή περιορισμών ροής καυσαερίων και το θρυλικό σιγαστήρα MagnaFlow, ευθεία, ανοιχτό, ανοξείδωτο ατσάλινο σιγαστήρα που παρέχει απαλό, βαθύ τόνο έξω από το όχημα.\nΌλα τα συστήματα εξάτμισης MagnaFlow ελέγχονται από το εργοστάσιο για σωστή τοποθέτηση και δοκιμάζονται με dyno για να επαληθεύσουν τα κέρδη απόδοσης. Αυτά τα κιτ περιλαμβάνουν όλο το απαραίτητο υλικό εγκατάστασης και ορισμένα περιλαμβάνουν γυαλισμένο άκρο εξάτμισης από ανοξείδωτο χάλυβα.\nΠοιότητα από ανοξείδωτο χάλυβα\nΕπιθετική εμφάνιση και ήχος\nΚλιπ ήχου ενός εγκατεστημένου συστήματος\nΑριθμός εξαρτήματος: 263-19097


Αυτό το smartphone έχει οθόνη E-Ink και είναι 5G | Techblog.gr\nΑυτό το smartphone έχει οθόνη E-Ink και είναι 5G\nΤετάρτη, 23/12/2020 · Νίκος Καϊμακάμης\nΈνα διαφορετικό πακέτο για όλες τις χρήσεις διαθέτει στην Κίνα η Hisense, καθώς το Α7 λειτουργεί σε δίκτυα 5G, ενώ έχει και τεχνολογία E-Ink. Δεν είναι αυτό το πρώτο μοντέλο της Hisense με E-Ink, αφού ασχολείται με την τεχνολογία αυτή εδώ και αρκετό καιρό.\nΤο Hisense A7 5G πωλείται στην Κίνα (και δεν αναμένεται να το δούμε να κυκλοφορεί σε άλλες αγορές) στην τιμή των 300 ευρώ περίπου, με μία οθόνη 6.7 ιντσών, με ηλεκτρονική μελάνη, όμοια τεχνολογία με εκείνη που θα είχαμε σε ένα ebook reader. Πρόκειται για μία οθόνη που υποστηρίζει 16 αποχρώσεις του γκρι (και όχι… 50, αλλά ούτως ή άλλως δεν είναι sexy οθόνη αυτή…) και λειτουργεί με την αφή.\nΤο μεγάλο πλεονέκτημα της τεχνολογίας αυτής είναι η διάρκεια ζωής της μπαταρίας των 4770 mAh, χωρίς όμως να φτάνει σε επιδόσεις ανάλογες με εκείνες ενός ebook reader. Προφανώς και αυτό το smartphone δεν προορίζεται για θέαση videos ή φωτογραφιών, αλλά κυρίως για την ανάγνωση.\nΟ επεξεργαστής του είναι o οκταπύρηνος Unisoc Tiger T7510, με τους τέσσερις πυρήνες ARM Cortex 75 να λειτουργούν στα 2 GHz και τους άλλους τέσσερις ARM Cortex A55 να είναι χρονισμένοι στο 1.8 GHz. Τα γραφικά αναλαμβάνει ένα chip Imagination IMG9446. H μνήμη RAM είναι στα 6 GB και ο εσωτερικός αποθηκευτικός χώρος φτάνει στα 128 GB. Το λειτουργικό σύστημα είναι Android 10.


Ο χρησμός της Μάλτας και η φαντασίωση του Τσακαλώτου (Ν. Γεωργιάδης)\nΔημοσιεύθηκε : Τετάρτη, 05 Απρίλιος 2017 12:36 | Εκτύπωση\nΤηλεφώνημα του Τσίπρα\nβραχυκυκλώνει τον Τσακαλώτο\nΕκείνο το βράδυ στις Βρυξέλλες όλα έδειχναν ότι ο Ευκλείδης είχε κάνει καλή δουλειά. Οι φάκελοι είχαν κλείσει, οι συντάξεις είχαν καρατομηθεί για 15 η φορά από το 2010, το αφορολόγητο είχε πέσει στα τάρταρα, οι ομαδικές απολύσεις και το lock out είχαν υιοθετηθεί.\nΗ ψυχολογία του υπουργού οικονομικών έπιασε πάτο ενώ η επαναστατική συνείδηση της Έφης Αχτσιόγλου είχε πάει (προ πολλού) περίπατο στους «κήπους» του σύγχρονου καπιταλισμού.\nΜόνο που στο Μαξίμου είχαν διαφορετική γνώμη. Οι επιτελάρχες αντελήφθησαν αιφνιδίως πώς η κυοφορούμενη συμφωνία ανέτρεπε τον πυρήνα του εκλογικού σχεδιασμού για το μέλλον του Αλέξη Τσίπρα.\nΠώς θα διεξάγονταν εκλογές με κούρεμα των συντάξεων έως και 30% και με μείωση του αφορολόγητου στις 5.900 η οποία θα επέφερε επιβάρυνση στους εκλογείς έως και 650 ευρώ (μία επί πλέον σύνταξη ή έναν μισθό) το χρόνο. Όλα αυτά το 2018 και το 2019. Ενδεχόμενα εκλογικά ραντεβού δηλαδή.\nΈνα τηλεφώνημα του Τσίπρα ήταν αρκετό για να βραχυκυκλώσει τον Τσακαλώτο. Σαν βρεμένη γάτα πήρε τον δρόμο του γυρισμού. Ο Αλέξης τον είχε προειδοποιήσει. « Δεν υπάρχει αριστερότερος του πρωθυπουργού» του είχε διαμηνύσει με νόημα. Ο ηγέτης της ομάδας των «53ων» έβαλε την ουρά κάτω από τα σκέλια. Και αποτυχημένος διαπραγματευτής και προδομένος αριστερός. Γύρισε πίσω με το δισάκι του στον ώμο αποφασισμένος να πάρει των οματιών του. Καλή και η Αγγλία με τα πανεπιστήμια της. Καλύτερη από τα σοκάκια γεμάτα λακκούβες της Αθήνας.\nΟι ημέρες περνούσαν. Γιούχαραν τον Σταθάκη, τον αστό, στην Κοζάνη. Δεν το άντεξε η αστική του κουλτούρα. Αποχώρησε θιγμένος για να ξαναγυρίσει στο forum των συνδικαλιστών της ΓΕΝΟΠ.\nΒγήκε παγανιά ο Σκουρλέτης με τους «στημένους διαγωνισμούς για την ιδιωτικοποίηση της ΔΕΗ». Χαμός. Η Αχτσιόγλου για να αλλάξει παραστάσεις πρόβαρε το νέο ταγεράκι – συνολάκι με τα εθνικά χρώματα. Πίστευε πώς θα κέρδιζε την υπόθεση των συλλογικών συμβάσεων. Δεν ήξερε πώς ο Τόμσεν είχε πάρει αυτό που ήθελε παραπλανώντας την. Ο Τόμσεν ξέρει. Η Έφη δεν μπορεί. Ο Δραγασάκης μενόμενος κτύπησε το χέρι στο τραπέζι. Οι τραπεζίτες σήκωσαν το τηλέφωνο. Αδιέξοδο. Εκλογικός σχεδιασμός και αξιολόγηση είναι πράγματα αντιθετικά. Δεν συνδυάζονται.\nΣτην Μάλτα ο Μητσοτάκης έπινε το καφεδάκι του με θέα τα κάστρα δεξιά και αριστερά του κόλπου της Βαλέττα. Δεν θέλει ούτε αυτός εκλογές άμεσα. Δεν είναι κορόιδο. Άλλωστε ο Σοϊμπλε τον συμβούλευσε να είναι υπομονετικός. Ο Σόϊμπλε ξέρει.\nΣτην Αθήνα οι επιτελάρχες σκέφτηκαν να πετάξουν ένα νέο ιδεολογικό ξεροκόμματο στην πιάτσα. «Ο Σούλτς έρχεται» ανέκραξαν. Οι δημοσκοπήσεις δείχνουν ότι θα είναι ο νέος καγκελάριος.\nΟ πνιγμένος από τα μαλλιά του πιάνεται. Το νέο ιδεολόγημα αφορά σε ένα κυβερνητικό σχήμα με Σούλτς, Αριστερούς και Πράσινους. Κάποιος θα πρέπει να τους μιλήσει για το πολιτικό αντικαταθλιπτικό χάπι.\nΗ νέα κυβέρνηση στην Γερμανία μετά τις εκλογές θα είναι εκείνη που θα διαχειριστεί την σύγκρουση Ευρώπης με τις ΗΠΑ, την έξοδο της Μεγάλης Βρετανίας, τον τελικό γύρο την Εγγύς Ανατολή, την σχέση Ευρώπης - Ρωσίας, τον επιθετικό ευρωσκεπτικισμό, το ενεργειακό και τεχνολογικό έλλειμμα της ΕΕ έναντι των ΗΠΑ, την ασθενική ανάπτυξη στην Ευρωζώνη κλπ κλπ.\nΦαντάζεται κάποιος λοιπόν πως στο Βερολίνο θα εγκατασταθεί μία κυβέρνηση πειραματικής γεω-οικονομίας. Όχι βέβαια. Κυβέρνηση Μεγάλου Συνασπισμού θα σχηματιστεί με στρατηγικό εκλογικό βάθος και τα δύο μεγάλα κόμματα να εναλλάσσονται να απολέσει τα ηνία η Μέρκελ. Αλλά στην Αθήνα πέρα βρέχει.\nΉρθε και το Σαββατοκύριακο, ξημέρωσε Δευτέρα και τα νέα από το θερμό μέτωπο των Βρυξελλών ήταν δραματικά. «Το σχέδιο για το ελληνικό χρέος είναι έτοιμο. Στα χέρια του Σόϊμπλε και της Λαγκάρντ ο φάκελος». Παγωμάρα. Δευτέρα απόγευμα στο Μαξίμου συγκαλείται «διαρκής σύσκεψη». Βγαίνει και ένα Non Paper με επτά- οκτώ αράδες μόνον. « Δεν υπάρχουν καταστροφολογικά σενάρια» λέει το Non Paper. Γλωσσοδέτης. Συνήθως το Μαξίμου είναι λαλίστατο. Κατά τις δέκα το βράδυ ο Τσακαλώτος παίρνει την εντολή για εσπευσμένη μετάβαση στις Βρυξέλλες αλλά μπρατσέτα με την Αχτσιόγλου και τον Χουλιαράκη. Στο αεροπλάνο φέρνει στον νού του την εικόνα της Σκάρλετ Γιόχανσον και αναστενάζει ελαφρά. Είναι ωραίο να ονειρεύεται κάποιος. Ακόμη και αν τα όνειρα εξαπατούν.\nΣτο Μαξίμου τα έβαλαν κάτω. Οι συνδυασμοί θύμιζαν «Στοίχημα». Εκλογές το 2018, περικοπή συντάξεων το 2019 με Μητσοτάκη και από το 2020 βλέπουμε. Μισή περικοπή το 18, εκλογές το 19 και άλλη μισή περικοπή το 2020 με Μητσοτάκη και βλέπουμε.\nΕκλογές εδώ και τώρα, καυτή πατάτα στα χέρια του Μητσοτάκη και βλέπουμε. Μόνον που ο Τόμσεν δεν είναι κορόιδο ούτε ο Σόιμπλε τόσο ανόητος με εκλογές μπροστά του.\nΔεν δίνει δεκάρα για τους εκλογικούς σχεδιασμούς του Τσίπρα. Έχει καβάτζα τον Μητσοτάκη. Στα παλιά του τα παπούτσια τα υπόλοιπα.\nΗ εντολή είναι σαφής. Εφάπαξ περικοπή των συντάξεων το 2019, μείωση του αφορολόγητου από το 2018, πώληση της ΔΕΗ από το 2017.\nΟ Τσακαλώτος είναι στριμωγμένος αφόρητα. Δεν είπε κουβέντα στο αεροπλάνο. Κοιτούσε από το φινιστρίνι τις απέραντες φρεσκοοργωμένες πεδιάδες της κοιλάδας του Ρήνου και τον σκοτεινό όγκο του Μέλανος Δρυμού δεξιά και αριστερά την καμπυλωτή κορυφογραμμή των Βοσγίων. Στο βάθος δεξιά η οροσειρά των Αρδεννών και κάτω- κάτω στον ορίζοντα νοερά φανταζόταν τα γκρίζα νερά της Βόρειας Θάλασσας.\nΚαλύτερη η Αγγλία με τα πανεπιστήμια της, καλή και η Γιόχανσον, καλύτερη η Αντιπολίτευση, κάλλιστη η πολιτική θεωρία, ζήτω ο Τομά Πικετί ,ας πάει στο καλό η «Πρώτη Φορά Αριστερά» αυτό το «ΠΦΑ» που τον έχει παγιδέψει στο σπιράλ της πολιτικής κατάθλιψης. Μετά την υπογραφή έρχεται το τέλος. Άλλωστε και λεφτά υπάρχουν και η αστική του κουλτούρα τον υποχρεώνει να δώσει μία ημερομηνία λήξης στο βασανιστήριο αυτό.


Οδικές μεταφορές στην Εσθονία - Γραφείο μεταφορών - LKW WALTER\n3 Οδικές μεταφορές στην Εσθονία (Γραφείο μεταφορών)\nΟδικές μεταφορές από και προς την Εσθονία\nΕίτε πρόκειται για Τάλιν, Χαάπσαλου ή Βίρου - φορτώνουμε και εκφορτώνουμε τα προϊόντα σας στην πιο βόρεια χώρα της Βαλτικής.\nΟ διαμεταφορέας LKW WALTER, ο μεταφορέας σας για την Ευρώπη, οργανώνει τις μεταφορές σας με φορτηγά (μεταφορές πλήρων φορτίων) από ολόκληρη την Εσθονία σε όλες τις χώρες της Ευρώπης και αντίστροφα. Σας συμβουλεύουμε ατομικά στη μητρική σας γλώσσα. Εκτός αυτού, εγγυόμαστε ανταγωνιστικούς ναύλους μέσω έξυπνου συντονισμού.\nΜνημείο για την ελευθερία στην Εσθονία\nΤα 10 κορυφαία δρομολόγιά μας στην αγορά της Εσθονίας\nΟι περισσότερες μεταφορές της Εσθονίας (εισαγωγές/εξαγωγές) για πλήρη φορτία (FTL) είναι:\nΓερμανία, Πολωνία, Ουγγαρία, Αυστρία, Εσθονία, Σλοβακία, Σλοβενία, Βέλγιο, Ιταλία, Oλλανδία.\nΤην προσφορά σας για μεταφορές στην Εσθονία λαμβάνετε εδώ!\nΖητήστε μας και σήμερα ακόμη μια δωρεάν προσφορά για τις μεταφορές σας με φορτηγά από και προς Εσθονία. Συμπληρώστε πλήρως το έντυπο και λάβετε άμεσα τα στοιχεία επικοινωνίας του προσωπικού σας υπεύθυνου μεταφοράς, ο οποίος θα επικοινωνήσει μαζί σας εντός των επόμενων τεσσάρων ωρών (ΔΕ-ΠΑΡ από 08:00 έως 17:00).\nLKW WALTER – Ο διαμεταφορέας σας για οδικές μεταφορές στην Εσθονία > περισσότερα εδώ λεπτομερώς:\nΟι ειδικοί μας για την Εσθονία θα χαρούν να σας βοηθήσουν:\nΟι ειδικοί μας για την Εσθονία θα χαρούν να σας δώσουν πληροφορίες!


Επιστρέφει στη Σκόπελο το «Μάμα Mία» – SkiathosLife\nΕπιστρέφει στη Σκόπελο το «Μάμα Mία»\nOn Μαΐ 29, 2017 240\nΣτην κατεύθυνση του δεύτερου κύκλου γυρισμάτων στρέφεται, σύμφωνα με πληροφορίες, η εταιρία παραγωγής της διάσημης χολιγουντιανής ταινίας «Μάμα μία», που έσπασε ταμεία, κάνοντας τον γύρο του κόσμου.\nΗ ταινία «Mάμα μια», που είναι βασισμένη στα τραγούδια των Αbba, επιστρέφει με ένα σίκουελ, δέκα χρόνια μετά την πρώτη ταινία που ανέδειξε διεθνώς τις ομορφιές της Σκοπέλου, της Σκιάθου και της Νταμούχαρης και έφερε στα ταμεία πάνω από 600 εκατ. δολάρια εισπράξεις. Η νέα ταινία θα ονομαστεί «Mamma Mia: Here We Go Again», ενώ σύμφωνα με τις πληροφορίες που έγιναν γνωστές, οι διάσημοι ηθοποιοί Μέριλ Στριπ, Πιρς Μπρόσναν, Κόλιν Φερθ και Αμάντα Σεϊφριντ θα ενσαρκώσουν τους ίδιους ρόλους.\nΗ ταινία αφηγήθηκε την ιστορία μιας νύφης που ήθελε πριν τον γάμο να βρει τον πραγματικό της πατέρα. Η ιστορία διαδραματίστηκε σε ένα ελληνικό νησί που στην ταινία είχε την ονομασία «Kαλοκαίρι», και όπως αναφέρουν τα ξένα μέσα, η συνέχεια θα γυριστεί πάλι στις ίδιες περιοχές. Το νέο φιλμ θα περιλαμβάνει και μερικά νέα τραγούδια των Abba, ενώ η ιστορία θα είναι κυρίως μια αναδρομή στο παρελθόν και τους έρωτες της Μέριλ Στριπ. Περισσότερες λεπτομέρειες αναμένεται να ανακοινωθούν σύντομα.\nΜιλώντας στον ΤΑΧΥΔΡΟΜΟ ο δήμαρχος Σκοπέλου Χρήστος Βασιλούδης, ανέφερε ότι «η είδηση κάνει τον γύρο των μέσων κοινωνικής δικτύωσης, ενώ σε σχετικό ερώτημά μας προς την Universal, οι υπεύθυνοι άφησαν να εννοηθεί ότι τα γυρίσματα θα πραγματοποιηθούν στα ίδια μέρη».\nΗ ταινία γυρίστηκε το φθινόπωρο του 2007 και όπως αναφέρει ο ίδιος «μετά το 2018 θα γνωρίζουμε με σιγουριά τι πρόκειται να γίνει με το δεύτερο μέρος της ταινίας».\nΣτο μεταξύ, οι προβολές συνεχίζονται κάθε καλοκαίρι στον κινηματογράφο «Ορφέα» της Σκοπέλου, ενώ σε κάθε τουριστική έκθεση του εξωτερικού, το «Μάμα μία» είναι ο πρεσβευτής και η προμετωπίδα της Σκοπέλου.\n«Είναι τεράστια η προβολή του νησιού και όχι μόνο της Σκοπέλου αλλά και της Σκιάθου, και των Σποράδων γενικότερα. Από την άλλη πλευρά, έχουμε κεφαλαιοποιήσει την προβολή με τους γάμους οι οποίοι τελούνται αθρόα κάθε χρόνο, και φυσικά ήταν τεράστια διαφήμιση για μας η ταινία», σχολίασε ο δήμαρχος Σκοπέλου, αναφερόμενος στον αντίκτυπο της ταινίας. Ο ίδιος σημείωσε παράλληλα ότι το «Μάμα μία» συγκαταλέγεται μεταξύ των εμπορικότερων μιούζικαλ του Χόλιγουντ και τόνισε ότι: «Φυσικά θα είναι ευχής έργο για μας να γυριστεί το δεύτερο μέρος στο νησί, το οποίο δεν επελέγη τυχαία. Η επιλογή της Σκοπέλου έγινε πρώτα – πρώτα για το πράσινο που φτάνει μέχρι τη θάλασσα, για το γαλάζιο της θάλασσας, το οποίο διαφέρει σαφώς από τα άλλα μέρη, και φυσικά για τον παραδοσιακό χαρακτήρα της Σκοπέλου και των τοποθεσιών όπου γυρίστηκε η ταινία».\nΓλυκερία Υδραίου | Εφημερίδα Ταχυδρόμος


Ο Μπάιντεν πρότεινε τρανσέξουαλ για υφυπουργό Υγείας - Pelop.gr\nΜε μια ιστορική απόφαση, ο εκλεγμένος πρόεδρος των ΗΠΑ, Τζο Μπάιντεν, ανακοίνωσε ότι θα διορίσει μια διεμφυλική παιδίατρο, τη Ρέιτσελ Λεβίν, στη θέση της αναπληρώτριας υπουργού Υγείας, παίρνοντας σαφέστατες αποστάσεις από τα μέτρα που είχε λάβει ο προκάτοχός του, Ντόναλντ Τραμπ, και τα οποία είχαν κριθεί μεροληπτικά.\nΗ Λεβίν, η οποία είναι ψυχίατρος και καθηγήτρια πανεπιστημίου στον τομέα της παιδιατρικής, «πρόκειται να γίνει η πρώτη ομοσπονδιακή αξιωματούχος που είναι ανοιχτά διεμφυλική, ο διορισμός της οποίας θα εγκριθεί από τη Γερουσία», ανέφερε η ομάδα του Μπάιντεν.\nΟι Δημοκρατικοί θα έχουν από αυτήν την εβδομάδα τον έλεγχο της Γερουσίας, του σώματος που εγκρίνει τους περισσότερους διορισμούς υπουργών. Η ομάδα του Μπάιντεν υπογράμμισε ότι η Λεβίν έχει λάβει τρεις φορές μέχρι σήμερα την έγκριση της Γερουσίας της Πενσιλβάνιας, η οποία ελέγχεται από τους Ρεπουμπλικάνους.\nΠαλαιότερα ήταν συνδιευθύντρια του παιδιατρικού τμήματος του πανεπιστημιακού νοσοκομείου Πεν Στέιτ Χέρσεϊ Μέντικαλ Σέντερ, υπεύθυνη για το εφηβικό τμήμα του.\nΜετά τη νίκη του στις προεδρικές εκλογές, ο Μπάιντεν είχε κάνει μια άνευ προηγουμένου αναφορά στα διεμφυλικά άτομα. «Είμαι υπερήφανος για τον συνασπισμό που συγκροτήσαμε όλοι μαζί, τον μεγαλύτερο και πιο ποικιλόμορφο στην ιστορία. Δημοκρατικοί, Ρεπουμπλικάνοι και ανεξάρτητοι. Προοδευτικοί, μετριοπαθείς και συντηρητικοί. Νέοι και γέροι. Κάτοικοι των πόλεων, των προαστίων και της υπαίθρου. Γκέι, ετεροφυλόφιλοι και διεμφυλικοί. Λευκοί, Λατινοαμερικάνοι, Ασιάτες, Αμερινδοί» και Αφροαμερικανοί\n», είχε δηλώσει τότε.\nΟ απερχόμενος πρόεδρος Ντόναλντ Τραμπ είχε υιοθετήσει πολλά αμφιλεγόμενα μέτρα σε βάρος των διεμφυλικών.\nΑνατρέποντας μια εμβληματική απόφαση του Δημοκρατικού προκατόχου του, του Μπαράκ Ομπάμα, ανακοίνωσε το 2017 την πρόθεσή του να απαγορεύσει στους διεμφυλικούς να υπηρετούν στον στρατό, επικαλούμενος «το τεράστιο ιατρικό κόστος» και τη «διαταραχή» που προκαλούν.\nΗ κυβέρνηση Τραμπ προσπάθησε επίσης να αποκλείσει τους διεμφυλικούς από τους μηχανισμούς που διασφαλίζουν την ισότητα στην εργασία.\nΘεωρούσε ότι ο ομοσπονδιακός νόμος του 1964 που απαγόρευε τις διακρίσεις «λόγω φύλου» δεν αφορά τις σεξουαλικές μειονότητες αλλά μόνο τις διαφορές ανδρών/γυναικών.\nΤον Ιούνιο του 2020 το Ανώτατο Δικαστήριο ξεκαθάρισε την κατάσταση, κρίνοντας ότι ο νόμος αυτός προστατεύει και τα διεμφυλικά άτομα.


Νέες εξελίξεις στην εξαφάνιση της 19χρονης στο Κορωπί -Συνεχίζεται το θρίλερ | ΕΛΛΑΔΑ | iefimerida.gr\nΗ 19χρονη Αρτεμις Βασίλη που αγνοείται\nΣυνεχίζεται το θρίλερ με την εξαφάνιση της 19χρονης Αρτεμιδος Βασίλη, της οποίας τα ίχνη αναζητούνται εδώ και πέντε μήνες.\nΗ Αγγελική Νικολούλη και η εκπομπή «Φως στο Τούνελ», ακολούθησαν τη διαδρομή του λεωφορείου που επιβιβάστηκε η 19χρονη, την ημέρα που εξαφανίστηκε. Κατά τη διάρκεια της έρευνας ήρθαν στο φως νέα στοιχεία, καθώς μάρτυρας είπε στο «Τούνελ» ότι η 19χρονη εθεάθη εκείνο το μεσημέρι στην περιοχή να ζητά πληροφορίες για το πώς θα φτάσει στον προορισμό της, ένα κατάστημα παιχνιδιών.\nΕξαφάνιση 19χρονης: «Ήρθε στο κατάστημα και ζητούσε πληροφορίες…»\nΗ εκπομπή της Αγγελικής Νικολούλη εντόπισε τον υπεύθυνο καταστήματος κινητής τηλεφωνίας που φέρεται να είδε την Αρτεμη λίγο πριν εξαφανιστεί. «Μία κοπέλα με τα ίδια χαρακτηριστικά και την ίδια περιγραφή ρούχων ήρθε στο μαγαζί μας και ρώτησε πως θα πάει στo Jumbo. Είδα στο Facebook την εξαφάνιση και την αναγνώρισα. Όταν ήρθε η αστυνομία, το υλικό από τις κάμερες είχε σβηστεί. Της εξήγησα πώς θα φτάσει στον προορισμό της και επειδή ήταν κάπως μακριά, δυσανασχέτησε και έφυγε», ανέφερε ο μάρτυρας, προσθέτοντας ότι δεν την είδε επιβιβάζεται σε κάποιο αυτοκίνητο, αλλά να συνεχίζει πεζή.\nΕΛΛΑΔΑ 24/12/2020 10:28\nΕξαφάνιση 19χρονης στο Κορωπί - Εκκληση του πατέρα της: Οποιος γνωρίζει ας μιλήσει, είμαστε απελπισμένοι\nΥπενθυμίζεται ότι η 19χρονη, που χάθηκε την Παρασκευή 16 Οκτωβρίου, είπε στους δικούς της πως θα πήγαινε στο γνωστό πολυκατάστημα για να υποβάλει μια αίτηση για εργασία. Κάμερα την κατέγραψε γύρω στις 15.00 το μεσημέρι να περπατά στη Λεωφόρο Αττικής. Συγγενής της ανέφερε ότι την είδε να περιμένει το λεωφορείο στη στάση 2η Αττικής, σύμφωνα με την ιστοσελίδα της Αγγελικής Νικολούλη.\nΦαίνεται πως η κοπέλα βαρέθηκε να περιμένει εκεί και πήγε στη στάση Χρήστου Ντούνη, που απείχε μόνο πέντε λεπτά από το σημείο που βρισκόταν. Ήταν μία στάση που συχνά χρησιμοποιούσε και τη γνώριζε καλύτερα, καθώς έχανε τον προσανατολισμό της. Εκεί την είδε μάρτυρας να επιβιβάζεται στη γραμμή 308, που περνάει μπροστά από το πολυκατάστημα που σκόπευε να πάει. Οι αρχές θεωρούν δεδομένο και από τη δική τους έρευνα ότι η Άρτεμις επιβιβάστηκε σε αυτό το λεωφορείο που καταλήγει στο Νομισματοκοπείο και ότι οι μάρτυρες κάπου έχουν μπερδέψει τις ώρες.\nΓνωστή και συμμαθήτρια της αγνοούμενης Άρτεμης είχε μιλήσει στο «Τούνελ» και ανέφερε πως την είδε να επιβιβάζεται στο συγκεκριμένο λεωφορείο. «Εκείνη την ημέρα ήμουν στην κουζίνα και η στάση «Χρήστου Ντούνη», είναι ακριβώς κάτω από το σπίτι μου. Από εκεί περνάει μεταξύ άλλων και το 308. Έτσι όπως άνοιξα την κουρτίνα έτυχε και είδα την κοπέλα από κάτω. Ήταν και άλλοι στη στάση. Ήταν όρθια, φορούσε τα ακουστικά και πήγαινε πάνω – κάτω. Μετά επιβιβάστηκε στο λεωφορείο και έφυγε», ανέφερε.\nΑπό τη στάση Χρήστου Ντούνη στο Κορωπί, το σημείο όπου σύμφωνα με μαρτυρίες εθεάθη η Άρτεμις, ο ιδιωτικός ερευνητής της οικογένειας Γιώργος Τσούκαλης, ανέφερε χαρακτηριστικά στο «Τούνελ»: «Αν δεχτούμε ότι ανακάλεσε σωστά τη μνήμη της η μάρτυρας που ενημέρωσε την εκπομπή σας και κατέθεσε και στις Αρχές, είναι πολύ σημαντικό αυτό που είπε, ότι επιβιβάστηκε δηλαδή στο λεωφορείο.\nΗ κάμερα της εκπομπής «Φως στο Τούνελ» βρέθηκε για μία νέα αυτοψία στη διαδρομή της γραμμής 308 από το Κορωπί προς το Νομισματοκοπείο. «Ναι μεν ήταν ένα παιδί κλειστό στον εαυτό της, χαμηλού προφίλ, αλλά δεν είχε δείξει σημάδια ότι θα μπορούσε να έχει φύγει μόνη», ανέφερε χαρακτηριστικά ο κ. Τσούκαλης.\nΑπό το σημείο προορισμού της Άρτεμης, ο ιδιωτικός ερευνητής Γιώργος Τσούκαλης, ανέφερε πως η αγνοούμενη δεν έφτασε ποτέ εκεί, ωστόσο τα ίχνη της χάθηκαν εκεί κοντά. Στην εκπομπή μίλησαν και καταστηματάρχες της περιοχής που παρέδωσαν υλικό από κάμερες στην αστυνομία, σε μία προσπάθεια να βοηθήσουν να βρεθεί η άκρη του νήματος. «Μας το επέστρεψαν γιατί το έλεγξαν και δεν βρήκαν κάτι», ανέφερε χαρακτηριστικά υπεύθυνος καταστήματος.\nΔΙΑΒΑΣΤΕ ΠΕΡΙΣΣΟΤΕΡΑ εξαφάνιση 19χρονη Κορωπί Αγγελική Νικολούλη φως στο τούνελ


Βαλένθια - Μάντσεστερ Γιουνάιτεντ 2-1 | Champions League | gazzetta.gr\nΤετάρτη, 12 Δεκεμβρίου 2018 - 23:57\nFollow @twitterΒαλένθια - Μάντσεστερ Γιουνάιτεντ 2-1\nΒαλένθια - Μάντσεστερ Γιουνάιτεντ 2-1\nΗ Βαλένθια επιβλήθηκε 2-1 στο Mestalla της Μάντσεστερ Γιουνάιτεντ σε μια νίκη γοήτρου που δεν άλλαξε την 3η της θέση στον όμιλο.\nΗ Γιουβέντους στο άλλο ματς του ομίλου κατάφερε να χάσει από την Γιουνγκ Μπόις, όμως η Γιουνάιτεντ των αρκετών αλλαγών έχασε από την Βαλένθια και την ευκαιρία να διεκδικήσει την πρώτη θέση στον όμιλο. Οι Νυχτερίδες είχαν εξασφαλισμένο το Europa League, όμως έκλεισαν με τον καλύτερο τρόπο τις υποχρεώσεις τους σε έναν όμιλο στον οποίο πάλεψαν αλλά δεν πέτυχαν την υπέρβαση. Από τον Δεκέμβριο του 2015 δέχθηκαν δύο γκολ σε ματς ομίλου του Champions League οι Κόκκινοι Διάβολοι.\nΣτο 17' άνοιξε το σκορ η Βαλένθια, όταν ο Τζόουνς πήρε την κεφαλιά και έστειλε την μπάλα στον Σολέρ, ο οποίος με διαγώνιο σουτ μέσα από την περιοχή έκανε το 1-0. Οι Νυχτερίδες θα μπορούσαν να έχουν πετύχει και δεύτερο γκολ στο πρώτο μέρος, όμως στο 32' ο Μπατσουαγί παρότι ήταν φάτσα με το γκολ έκανε τσαφ στην κεφαλιά και έχασε την ευκαιρία. Τρία λεπτά αργότερα, ο Πογκμπά ξεπέρασε τον αντίπαλό του με την φάση που έχασε καθώς από τα δύο μέτρα σε κενό τέρμα κατάφερε να πετάξει την μπάλα άουτ και έτσι το 1-0 παρέμεινε για το πρώτο μέρος.\nΤο δεύτερο μέρος ξεκίνησε με γκάφα για την Μάντσεστερ Γιουνάιτεντ και γκολ από την Βαλένθια. Υστερα από κάθετη πάσα ο Τζόουνς δεν είδε ότι ο Ρομέρο έχει βγει και στην προσπάθειά του να διώξει τον νίκησε για το 2-0, το οποίο δεν άλλαξε μέχρι το τελευταίο κομμάτι του ματς παρά τις ευκαιρίες των γηπεδούχων. Τελικά, στο 87' η ομάδα του Μουρίνιο πέτυχε εκείνη γκολ, όταν ο Γιανγκ έκανε τη σέντρα [μάλλον είχε περάσει τη γραμμή η μπάλα] και ο Ράσφορντ με κεφαλιά διαμόρφωσε το τελικό 2-1.\nΒαλένθια (Μαρθελίνο Γκαρθία): Ζάουμε, Πιτσίνι, Βέζο, Ντιακαμπί, Λάτο (51' Γκαράι), Παρέχο, Τσερίσεβ (66' Φεράν Τόρες), Κοντογκμπιά, Σολέρ, Μίνα (68' Ροδρίγο), Μπατσουαγί.\nΜάντσεστερ Γιουνάιτεντ (Ζοσέ Μουρίνιο): Ρομέρο, Βαλένσια, Ρόχο (46' Γιανγκ), Τζόουνς, Μπαγί, Φελαϊνί, Μάτα, Πογκμπά, Φρεντ (57' Ράσφορντ), Αντρέας, Περέιρα, Λουκάκου (69' Λίνγκαρντ).\nΟλυμπιακός: Η Αρσεναλ έρχεται ως η μοναδική αήττητη στα πέντε μεγάλα πρωταθλήματα για το 2020\nΤέλος και επίσημα οι λεωφορειολωρίδες από ΙΧ


Η πρόεδρος του Ε.Ε.Σ. Δράμας κ.Νεονίλη Παπαδοπούλου μιλά για την εκδήλωση των 140 χρόνων Ε.Ε.Σ. - DRAMAnia.gr\nΗ πρόεδρος του Ε.Ε.Σ. Δράμας κ.Νεονίλη Παπαδοπούλου μιλά για την εκδήλωση των 140 χρόνων Ε.Ε.Σ.\nΗ πρόεδρος του Ελληνικού Ερυθρού Σταυρού - Περιφερειακό Τμήμα Δράμας κ. Νεονίλη Παπαδοπούλου, μιλά στο Dramania.gr, για την εκδήλωση ίδρυσης και λειτουργίας των 140 χρόνων (1877-2017) του Ελληνικού Ερυθρού Σταυρού που θα πραγματοποιηθεί τη την Τετάρτη 25 Οκτωβρίου 2017 στις 6.30 μ.μ. στο αμφιθέατρο της Περιφερειακής Ενότητας Δράμας.\nΔείτε το βίντεο με τις δηλώσεις της κας Παπαδοπούλου\nΤελευταία τροποποίηση στις Τρίτη, 24 Οκτωβρίου 2017 22:37